[VIDEO] Perangai Pelik Naim Daniel Yang Orang Tak Tahu -“Saya Suka Korek…”

Baru-baru ini, Murai MY berkesempatan untuk pergi menonton episode akhir Projek High Council yang bertempat di TGV cinema KLCC, bersama dengan kesemua pelakon yang menjayakan drama siri tersebut.

High Council merupakan drama siri premiumterbitan Astro Shaw di bawah jenama Astro Originals yang mendapat pujian ramai telah berjaya mencetuskan impak baru dalam industri tempatan.

High Council mula temui penonton sejak 14 Januari lalu di mana sekarang kesemua 10 episode sudah ditayangkan. Antara pelakon yang terlibat ialah Nadhir Nasar, Amir Ahnaf, Naim Daniel, Mierul Aiman, Daiyan Trisha, Azhar Sulaiman, Sazzy Falak dan ramai lagi.

Murai MY berkesempatan untuk menemu bual pelakon-pelakon High Council dan salah seorangnya adalah Naim Daniel.

Murai sempat menanyakan beberapa soalan kepada Naim, dan yang menarik perhatian adalah ketika kami mengajukan soalan mengenai ‘Apa Perangai Pelik Naim Yang Orang Tidak Tahu’ dan jawapan yang diberikan olehnya membuatkan kami terhibur.

“Hmmm tak, saya suka korek hidung. Saya everywhere ke saya akan cuba selitkan tahi hidung saya kat mana2 je. Sekarang ni pun mungkin kejap lagi akan dalam wayang tu, so siap sedia jelah.”-kata Naim

A post shared by Murai MY (@muraimalaysia)

Namun bagi yang mengenali Naim, beliau sangat suka bergurau. Mungkin saja jawapan yang diberikan olehnya itu adalah satu gurauan dan mungkin juga benar.

Apa-apa pun, lakonan Naim dalam High Council memang terbaik, kami doakan semoga bakat yang ada akan terbang dengan jauh lagi pada masa akan datang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Diva AA Tegur Harga Biskut Shuhada?-“Sorry Diva AA Tak Akan Beli Walaupun…”

Pengacara dan pelakon sensasi, Azwan Haji Ali atau lebih dikenali sebagai Diva AA tampil bersuara di media sosial selepas harga biskut ‘Satu Tak Cukup Shelup Shelup’ perniagaan isteri kepada Hafidz Roshdi, iaitu Nurul Shuhada menjadi bualan netizen yang berpendapat harga biskut tersebut berharga RM179.00 tidak termasuk kos penghantaran, RM15.00 terlalu mahal.

Diva AA, menerusi ciapan di Twitter turut membandingkan dengan penyanyi terkenal, Datuk Seri Siti Nurhaliza yang tidak akan tergamak untuk menjual dengan harga sedemikian.

“Siti Nurhaliza pun belum tentu tergamak jual semahal ko? Muhasabah woii if ko rasa ko ex bini retis top!!”-ciapan Diva AA di Twitter

Tambahnya lagi, Diva AA menegaskan bahawa dia tidak akan membeli biskut ‘Satu Tak Cukup Shelup Shelup’ milik Nurul Shuhada walaupun dia seorang yang kaya raya.

“Sorry Diva AA tak akan beli walaupun Diva AA kaya raya!. GTHH PUII.”-tegas Diva AA

Nurul Shuhada sebelum ini, memberi penjelasan di media sosialnya, pihaknya menggunakan bahan-bahan yang premium untuk membuat biskut tersebut.

Jelasnya lagi, pihaknya tidak menggunakan coklat sembarangan, malah menggunakan sos cicah setanding dengan yang dihidangkan di hotel lima bintang.

Apa komen anda? Harga barang sekarang semakin mahal, tidak mungkin mahu meletakkan harga yang murah bukan?


Siti Nurhaliza Kenang Arwah Bapa Sempena Hari Polis, Netizen Dedah Pernah Dirotan Bapa Siti?-“Pak Cik Ni Yang Saya..”

Penyanyi terkenal, Datuk Seri Siti Nurhaliza dilihat membuat perkongsian mengenai arwah bapanya, Allahyarham Haji Tarudin Bin Ismail sempena Hari Polis ke-216, hari ini.

Menerusi video yang dimuatnaik di Instagram, beliau dan suami, Datuk Seri Khalid bin Mohamad Jiwa turut dilihat menghadiri Sambutan Hari Polis ke-216 di IPD Ampang Jaya, pagi ini. Jelas Siti, dia sebagai anak polis akan sentiasa mengenang dan terus berbakti kepada keluarga Polis selagi termampu

“Selamat Hari Polis, sebagai anak polis saya akan sentiasa mengenang dan terus berbakti kepada keluarga polis selagi termampu.

Setiap sumbangan kecil saya sebenarnya adalah sumbangan daripada Arwah Ayahanda saya, Sarjan Bersara Haji Tarudin bin Ismail.

Semoga Allah SWT sentiasa memberkati  Arwah Abah dan tempatkan Abah bersama insan terpilih di sana..Aminn.”-tulis Siti

A post shared by Siti Nurhaliza Tarudin (@ctdk)

Apa yang mencuri perhatian di ruangan komen, adalah komen oleh seorang netizen yang dikenali sebagai enciknin, mengenang sikap arwah bapa Siti merupakan seorang yang tegas dan garang. Malah ketika masih kecil, dia pernah dirotan dengan kayu akibat mandi di tasik berhadapan rumah penyanyi itu di Kuala Lipis, Pahang.

“Pakcik ni yang saya kenali seorang yang tegas dan garang. Teringat dulu kena rotan  dengan kayu sebab mandi air tasik depan rumah dia di lepeh. Last sekali abis dia tutup terus tasik tu dengan tanah.

Yelah masa kecik bukan tahu bahaya ke tidak, akal nak seronok je..Tapi azab kena kayu kat atas belakang 😂.”-kongsi netizen

Dalam pada itu, netizen ini menjelaskan bahawa dirinya tidak pernah menyimpan dendam di atas tindakan arwah bapa Siti suatu ketika dahulu, malah dia bertujuan hanya sekadar mencuit kenangan sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Yana Samsudin Muatnaik Foto Hantar Anak Bersekolah, Para Ibu Bapa Kongsi Pengalaman!

Hari ini merupakan hari pertama persekolahan bagi sesi 2023/2024. Sejumlah 219,639 pelajar memulakan persekolahan di 292 sekolah kebangsaan dan menengah di Kuala Lumpur.

Rata-rata ibu-bapa terutama yang pertama kali mendaftarkan anak-anak ke sekolah turut tidak melepaskan peluang menemani mereka.

Ini termasuklah pelakon, Yana Samsudin dan suami, Fadzil Zahari yang menghantar anak mereka, Aisy Mateen di sebuah Sekolah Jenis Kebangsaan Cina (SJKC).

“Alhamdulillah! 1st day nampaknya berjaya! Takda drama air mata! @aisymateen pun bersemangat nak ke sekolah. Nak keluar rumah adik dia si @auraaisyasofea pun sibuk-sibuk nak peluk salam bagi semangat kat abang dia. Pagi-pagi juga atuk nenek, mummy long, and teacher sekolah tadika dia bagi kata-kata semangat juga.

Rasanya dadi dia yang nangis..hahaha Tak sangka anak dah besar!. Ok mummy, dadi nak gi dating breakfast jap. Hahha. Mommy dadi ok ke tak tu?.-tulis Yana di Instagram

A post shared by Yana Samsudin (@yanasamsudin)

Hantaran Yana di Instagram dibanjiri dengan komen netizen yang turut berkongsi pengalaman menghantar anak-anak ke sekolah, malah ramai yang teruja melihat anak sulung Yana Samsudin dan Fadzil Zahari yang sudah berusia tujuh tahun itu.

“Wah kejap jr abg mateen dah besar. Best of luck mateen. Dadi jangan nangis la. Bukan mateen masuk hostel pun.”

“Hi anak saya pun semangat pagi ni..Sama sekolah  lagi dengan Mateen. Selalu nampak u berdua bila hantar anak sekolah. Tapi malu nak tegur. All the best to all the kids.”

Apa perasaan anda hantar anak ke sekolah hari ini? Pasti rasa tidak percaya masa berlalu dengan begitu pantas, anak-anak pun sudah semakin cepat membesar.


Sudah Tidak Tinggal Sebumbung, Diana Danielle Akui Tidak Menanggung Zaman Kesedihan Lagi

Dalam melayari bahtera perkahwinan, kebahagiaan hidup sesebuah keluarga banyak bergantung kepada persefahaman di dalam hubungan suami-isteri. Hal yang demikian keran kegagalan mereka untuk berbuat demikian akan melahirkan ketegangan dan konflik.

Jalan akhir untuk bercerai kebanyakannya dikatakan berpunca daripada ketegangan suami isteri dalam kegagalan mencapai sekepakatan bersama untuk memulihkan rumah tangga kerana sudah tidak berkesefahaman.

Namun keadaan ini boleh diatasi dengan kebijaksanaan si suami serta sokongan para isteri yang digelar pengasih dalam memulihkan sesuatu perhubungan jika ditelusuri permasalahan dari akar umbi.

Namun begitu, sebagaimana pepatah melayu ada menyebut sedangkan lidah lagi tergigit, inikan pula suami-isteri.

Ramai tidak menyangka kadangkala pada zahirnya sesebuah pasangan itu boleh dilihat bahagia dan begitu berkasih-sayang namun hakikatnya mereka mungkin sedang diuji dengan badai yang melanda dalam institusi rumah tangga.

Baru-baru ini, dunia hiburan sekali lagi dikejutkan dengan pergolakan rumah tangga sehingga pelakon, Diana Danielle menfailkan permohonan cerai terhadap suaminya, Farid Kamil pada awal bulan lalu. Difahamkan, permohonan cerai tersebut telah disebut di Mahkamah Rendah Syariah Subang Bestari.

Meskipun tiada khabar angin atau ribut mengenai rentetan punca ketengangan pelakon ini, namun menurut laporan Harian Metro, Diana yang membuat permohonan cerai pada awal bulan lalu, memberi alasan tiada persefahaman dan berlakunya shiqaq atau perbalahan berpanjangan.

Dalam kata mudah shiqaq’ ialah perbalahan yang berpanjangan dan tidak lagi dapat hidup bersama sebagai suami isteri menurut hukum syarak.

Untuk mengatasi kemelut rumah tangga yang meruncing antara suami dan isteri, menurut sumber sahih, agama Islam memerintahkan agar diutuskan dua orang hakam (jurudamai).

Pengutusan hakam ini bermaksud untuk menelusuri sebab-sebab terjadinya syiqaq dan berusaha mencari jalan keluar guna memberikan penyelesaian terhadap kemelut rumah tangga yang dihadapi oleh kedua suami isteri tersebut.

Hal yang demikian kerana Syiqaq merupakan perselisihan yang berawal dan terjadi pada kedua belah pihak suami dan isteri secara bersama-sama. Dengan demikian, Syiqaq berbeda dengan Nusyuz, yang perselisihannya hanya berawal dan terjadi pada salah satu pihak, yaitu dari pihak suami atau isteri.

Menjengah ke halaman instagram aktres jelita ini, Diana ada berkongsi gambarnya beserta kapsyen seolah-olah tidak lagi berada pada zaman dia menanggung kesedihan.

“No longer in her sad girl era” tulis Diana

Rata-rata warganet berasa sedih dan terkejut akan berita ini namun berharap pasangan ini masih boleh disatukan.

Memetik Harian Metro, Hakim Syarie, Shukran Yusof memerintahkan pasangan pelakon itu untuk menjalani proses Jawatankuasa Pendamai (JKP) dan permohonan ditetapkan semula untuk sebutan pada 28 Mac ini.

Terdahulu, Farid pernah membuat hantaran di Instagram Storynya, meluahkan rasa berang terhadap seseorang yang melakukan poligami dan memukul wanita sekaligus mendedahkan isterinya sehingga kini masih trauma selepas dipukul oleh bekas kekasihnya pada tahun 2005.

“Mula-mula kes poligami kau. Lepastu pukul perempuan pulak… Kau ni memang menyusahkan lelaki la mat.. Kau convert jadi binatang je la, senang mat Sol,” tulisnya.

Meskipuun pelbagai spekulasi mengenai punca keretakan pasangan ini masih belum diketahui, orang ramai diharap tidak membuat sebarang tohmahan serta mendoakan yang terbaik buat keluarga yang dahulunya terlihat bahagia ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Perlu Status Dato Untuk Kenal, Janna Nick Lebih Selesa Berkawan Dengan Rakan Daripada Sekolah

Umum mengetahui bahawa sahabat yang baik umpama lilin, sanggup membakar diri sendiri demi menerangi kehidupan orang lain. Namun awas, berhati-hati dalam memilih kawan, jika tersalah pilih buruk padahnya.

Hal yang demikian kerana rakan yang baik dikatakan akan cenderung membawa ke syurga, sebaliknya yang kurang baik akan membawa ke dunia kehancuran.

Meniti kehidupan sebagai manusia, Allah hadirkan dan pertemukan kita dengan seorang demi seorang. Jika zaman persekolahannya, siapa rakan baik kita, dialah segalanya yang mengetahui rahsia kita,  hinggalah menempuh alam pekerjaan.

Setiap satu fasa kita akan berjumpa, bergaul dan beramah mesra dengan pelbagai ragam dan sifat manusia.

Kata orang jika boleh ‘ngam’ serta dikatakan satu kepala maka akan berlanjutan ikatan persahabatan itu. Namun setiap perkenalan itu dikatakan tidak mudah bagi semua individu.

Ada yang memilih untuk tidak meluahkan segalanya kepada mereka yang mungkin dirasakan tidak selesa untuk mengetahui segala-galanya serta memilih individu yang dikenali lebih lama berbanding orang baharu dalam hidup.

Berbahas soal ini, pelakon, Janna Nick turut meluahkan menerusi hantaran soal jawab di Instagram story miliknya bahawa dia lebih selesa berkawan dengan rakan yang dia kenali sejak dibangku sekolah lagi.

“Sebenarnya bukan orang biasa ke, orang terkenal ke, dato ke datin ke…tak…saya memang susah sikit nak open up dengan orang…” – jelas Janna

Aktres cantik ini juga akui sukar untuk meluahkan segala isi hatinya kepada individu yang kurang dikenalinya meskipun berada dalam industri seni tanah air yang sama. Jelasnya, dia lebih memilih untuk bercerita dengan rakan sekolahnya yang mengenalinya daripada sebelum bergelar sebagai selebriti.

“Sedangkan rakan-rakan dalam industri pun…tak ramai yang saya agak close sebab saya lebih selesa berkawan dengan orang yang saya kenal daripada zaman sekolah…yang kenal saya daripada nobody…saya selesa untuk open up 100%” – kata Janna

Tidak kurang juga dalam setiap individu yang ditakdirkan untuk bersahabat, kita mungkin bertemu dengan mereka yang mempunya perbezaan pendapat, pendirian serta sisi-sisi lain yang tidak sekufu dengan kita, namun berbaik lah sesama insan kerana hal yang demikian akan mendatangkan kebaikkan kepada diri sendiri.

Pada dasarnya manusia ini dinamik sifatnya. Banyak ragam dan karenah serta tidak sama dan mendatar sahaja. Jadi, pastinya sesuatu perkenalan itu bakal penuh warna-warni!


Santuni Anak Dengan Ajaran Islam, Saharul Ridzwan Segak Berpakaian Ikut Sunnah Menanti Tibanya Ramadhan

Bulan Syaaban merupakan antara bulan Islam yang mulia. Pada bulan ini umat islam berpeluang untuk merebut mendapatkan ganjaran pahala dan mengejar kebaikan bagi persediaan menghadapi Ramadhan.

Amalan ibadah puasa dan melakukan amalan sunat menjadi kekuatan individu untuk membentengi diri daripada melakukan perbuatan maksiat dan mendidik diri untuk menjadi hambaNya yang beriman.

Sungguhpun begitu, setiap individu juga perlu bijak merancang untuk menjalankan tanggungjawab yang dipikul dalam keluarga mahupun di tempat kerja.

Menginjak bulan Syaaban, ia merupakan satu peluang yang tidak seharusnya dibiarkan berlalu begitu sahaja oleh umat Islam kerana bulan ini mempunyai keistimewaan dan kelebihan yang tersendiri.

Tidak lupa juga sebagai umat Islam, sudah semestinya kita perlu menerapkan ajaran agama di dalam diri anak-anak sewaktu mereka masih kecik supaya mudah untuk didik apabila sudah besar kelak.

Memuat naik hantaran di laman Instagram, pelakon Saharul Ridzwan berkongsi foto bersama anak lelakinya segak mengenakan pakaian rapi beserta serban dengan kapsyen menanti-nanti Ramadhan serta memohon agar setiap amal ibadah diterima.

Perkongsian itu benar-benar indah kerana anaknya terlihat comel berpakaian lengkap mengikut sunnah ketika mencium tangan ayahnya itu.

“Anak membesar tanda kita semakin tua. Umur makin meningkat, perjalanan juga semakin dekat. Semoga perialanan ini apa yang Allah dan Rasulullah S.A.W suka. 2 hari lagi Ramadhan. Ya Allah, Pandanglah kami, terimalah amalan kami. – Tulisnya”

Sebelum ini, Saharul juga sering kongsikan video serta foto menunjukkan beliau bersama Deena mengajar Ali dan Fateema untuk solat serta mengaji.

Walaupun masih kecil, usaha itu merupakan salah satu cara untuk membuatkan mereka terbiasa apabila sudah besar nanti.

Semoga cara yang dilakukan oleh Saharul dan Deena ini dapat dijadikan contoh kepada kita semua dalam membina keluarga bahagia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bentuk Gigi Pun Copy Paste!” – Peminat Teruja Alif Satar Selfie Dengan Pelanduk Dua Serupa Berbeza Jantina

Ada mitos yang mengatakan setiap manusia di bumi ini setidaknya memiliki satu hingga tujuh kembar meskipun tidak mempunyai sebarang pertalian darah.

Mitos ini berkembang dan banyak dipercayai masyarakat di berbagai belahan dunia.

Bukan menjadi satu hal aneh lagi jika suatu hari nanti kita secara kebetulan bertemu dengan seseorang individu yang mungkin mempunyai raut wajah yang sama dengan kita mahupun orang yang kita kenali.

Hal yang demikian bagai sudah menjadi kebiasaan dan setidaknya hampir pernah dialami dalam kalangan masyarakat, terutama dalam dunia digital ini.

Semuanya menjadi serba mudah dan pantas untuk kita bertemu dengan seseorang itu meskipun tidak berpijak di negara yang sama.

Menyedari bahawa dalam dunia ini, terdapat 7 individu yang mungkin memiliki raut wajah persis bagi setiap individu maka wajah pelanduk dua serupa dalam kalangan selebriti tanah air juga bukan satu hal yang pelik serta baharu bagi kita.

Baru-baru ini tular di media sosial video menerusi laman Tiktok @baz0ongi menunjukkan wajah seorang gadis bertudung yang sangat mirip dengan penyanyi terkenal, Alif Satar.

Penyanyi, pelakon dan pengacara versatil tanah air, Alif Satar adalah satu nama yang tidak asing lagi dalam industri tanah air. Terkenal dengan sifat yang peramah, kali ini penyanyi ini berjumpa secara langsung dengan gadis kembarnya itu.

Perkongsian video di laman Instagram miliknya yang menampilkan kedua-dua individu yang terlihat begitu persis itu mencuit hati netizen kerana ramai yang membayangkan wajah penyanyi lelaki ini jika menjadi seorang wanita bertudung.

Sebelum ini, Alif turut meninggalkan komen bertanyakan adakah ini wajahnya jika menjadi seorang gadis.

Rata-rata netizen bersetuju bahawa mereka sememangnya serupa sehingga ada yang menyangka gadis itu merupakan adik kandungnya.

Beruntung betul dapat berjumpa dengan Alif Satar! Semoga momen lucu ini menjadi kenangan terindah buat gadis berkenaan.


Datin Shahida Kritik Aliff Syukri Hasil Lagu Raya Lagi?-“Dah La Suara Tak Sedap, Lepastu…”

Nama usahawan sensasi, Datuk Seri Aliff Syukri sentiasa mendapat kecaman netizen setiap kali menghasilkan lagu raya. Malah, turut mendapat komen pedas oleh pelawak dan pelakon, Harith Iskander serta chef selebriti terkenal, Chef Wan selepas merilis video pendek lagu raya berjudul Kelepok Raya, tahun lalu.

Baru-baru ini, Aliff Syukri dilihat sudah memberikan ‘hint’ bahawa dia bakal merilis lagu raya terbaharu buat peminat sempena Aidilfitri 2023.

“Merdu tak awakk? Nantikan lagu raya arti no.1 Malaysia ❤.-kongsi Aliff Syukri

A post shared by Aliff syukri kamarzaman (@aliffsyukriterlajaklaris)

Perkongsian Aliff di Instagram turut mendapat respon oleh isterinya, Datin Seri Shahida yang mengkritik suaminya yang tiada bakat dalam nyanyian, namun masih mahu menghasilkan lagu raya.

“Dah la suara tak sedap, lepastu tempo lari, lirik ke laut. Aku tak tahu la kenapa dia suka sangat buat lagu raya, dah tahu dah memang suara tak sedap, takde bakat, takde anugerah dari Ilahi.-Kata Datin Shahida di Instagram

Tambahnya lagi, Datin Shahida menegaskan bahawa dia tidak berselindung apabila disoal mengenai lagu raya hasil nyanyian suaminya itu.

“Saya ni kalau tanya pasal lagu raya @aliffsyukriterlajaklaris memang saya akan jujur. Takde nak selindung-selindung ye. Kalau tak sedap memang saya akan kata tak sedap.

Suara memang sah sah ke laut, penghayatan langsung takde. Memang takde langsung anugerah dari Ilahi.”-tulis Datin Shahida

A post shared by Nur Shahida Mohd Rashid (@shahidadherbs)

Korang dah ready ke nak dengar lagu raya terbaharu Aliff Syukri nanti?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anak Esma Daniel ‘Throwback’ Foto Ketika Muda, Netizen Teruja!-“Bapak Ko Memang Hensem Dik..”

Nama pelakon, Esma Daniel menjadi bualan ramai selepas anak lelakinya, Harith dilihat melakukan trend ‘My dad/mom said he/she rejected a lot of girls/boy back then’ di TikTok.

Nama Esma Daniel sememangnya menjadi kegilaan ramai lebih-lebih lagi ketika menjadi juara pertandingan Hero Remaja 1990/1991, bersama rakan seangkatan iaitu Badrul Muhayat dan Azhar Sulaiman.

Menerusi video yang dimuatnaik di TikTok, Harith dilihat ‘throwback’ beberapa keping foto bapanya ketika masih muda.

“Joining the trend 😁.”-kapsyen Harith di TikTok

Perkongsian Harith di TikTok telah dibanjiri dengan komen netizen yang kembali mengimbau memori mengenai paras rupa bapanya yang sememangnya sangat kacak sejak dahulu.

” Ayah ko memang hensem dik. Lagi-lagi zaman dia masuk Hero Remaja.”

“Salah seorang artis yang ter handsome.”

“Yang ni bukan dulu je. Sekarang pun hensem jugak.”

“Makcik ada lekat poster bapak ko dulu nak.”

“Eh handsome okay bapak u muda-muda walaupun kadang watak-watak dia hmm. Macam nak minta hempuk je kat TV tu.”

“Batch pertama Hero Remaja mesti la helokkkk.”

“Hor laa bapa kau Esma Daniel wey satu Malaya tau dia hensem.”

Sekadar info, Esma Daniel memulakan kerjaya hiburannya pada tahun 1991 selepas menjuarai pertandingan Hero Remaja 1990/1991. Esma turut ditawarkan membintangi filem pertamanya, Interlud arahan Othman Zainuddin yang ditayangkan pada 1992, selepas Hero Remaja tamat.


Atikah Suhaime Beri Hadiah Kejutan Buat Kekasih, Peminat Terhibur!-“Macam Tu Je Dia Scam..”

Pelakon, Atikah Suhaime dilihat membuat perkongsian istimewa di media sosial sempena ulang tahun kelahiran kekasihnya, Datuk Lokman Teh.

Menerusi video yang dimuatnaik di TikTok, memaparkan Atikah membawa kekasihnya makan malam di sebuah restoran di Kuala Lumpur sebelum ke parti hari lahir yang bertemakan ‘Louis Vuitton’ serta dihadiri oleh rakan-rakan kekasihnya itu, baru-baru ini.

“Hari jadi awak, sayang!. Makan malam di Sabayon Hotel EQ. Dia sangat kagum dengan pilihan saya.

Mengejutkan dia dengan kehadiran rakan-rakannya. Baginya, rakan-rakannya sangat penting. Jika dia harus memilih rakan atau hadiah, dia akan memilih rakan. Jadi inilah ‘hadiah hari jadi’ saya kepadanya.”-kapsyen Atikah di TikTok

Pibeday to my boyfriend! 🎉🥰#WelcomePartyIdeas #DekorasiUlangTahun #fypシ #singaporetrending #tiktokmalaysia🇲🇾

Apa yang mencuri perhatian peminat adalah hadiah dari Atikah Suhaime yang menghadiahkan dua helai seluar jeans berjenama ZARA sempena hari lahir kekasihnya.

“Hahha kotak lain dalam lain..Yang penting ikhlas 😂🥰.”

“Suka tengok bf u hugs adik dia. Nampak dia penyayang.”

“Comel both of you. Semoga cepat renjis-renjis dear. Happy birthday.”

“Sweet, love the way your bf baca doa before cut the cake. May Allah bless & protect you always.”

Comel je hadiah Atikah untuk hari lahir kekasih dia kan. Sama-sama kita doakan agar hubungan mereka berkekalan hingga ke jenjang pelamin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


vivo V27: Satu-satunya Telefon Pintar Dengan Warna Boleh Ubah Dalam Industri & Gambar Potret Malam Terpaling Hebat

Mesti ramai yang tak sabar dan menanti-nanti telefon pintar vivo V27 secara rasmi tiba di Malaysia bukan? Tetapi, sebelum anda mendapatkannya, kami di MURAI ingin berkongsi beberapa informasi mengenai spesifikasi yang sangat tinggi terutama dalam sektor kamera.

Apa yang kami boleh katakan, V27 ini memang sangat diminati oleh generasi pada masa kini yang menitikberatkan kualiti gambar dalam telefon pintar.

Dengan menggunakan slogan, ‘Aura Portrait For Picture Perfect Nights’, sudah cukup membuktikan bahawa telefon pintar memberi fokus kepada kualiti gambar potret pada waktu malam.

Suka untuk kami kongsikan  V27  hadir dengan beberapa ciri yang terbaik buat pengguna iaitu cahaya aura dan penderia kamera berkualiti tinggi iaitu Sony IMX766V. Nak tahu apa lagi? Jom semak!

Sistem potret cahaya aura adalah salah satu ciri yang tertanam dalam vivo V27. Dengan teknologi ini, vivo V27 mampu mengambil gambar berkualiti dalam cahaya malap.

Memang sudah menjadi kebiasaan, kita kadang-kadang dikehendaki menghadiri acara pada waktu malam seperti majlis perkahwinan, hari jadi ataupun melakukan aktiviti malam. Namun kadang-kadang berfikir dua kali untuk mengambil gambar potret secara solo ataupun bersama teman.

Ini kerana bimbang hasil foto yang kurang memuaskan pada waktu malam kerana kualiti kamera agak lemah sehinggakan wajah nampak kusam dan gelap.

Dengan cahaya aura di vivo V27, kita tak perlu bimbang lagi. Jika anda mahu bergambar ketika waktu malam ataupun suasana gelap dan kurang cahaya, gambar tetap bersinar dan ‘on point’.

Seperti dua sampel gambar diatas, jika sistem ‘Aura Light’ tidak dihidupkan, ternyata foto begitu kusam, malap dan tidak bercahaya. Anda boleh lihat pada wajah dalam gambar yang sedikit pucat dan tidak berseri. Cahaya-cahaya bergemerlapan pada latar belakang juga tidak menonjol. Nak tengok hasil gambar dengan sistem cahaya aura? Lihat di bawah.

Di atas foto yang sama tetapi sistem ‘Aura Light’ dihidupkan. Tak perlu cakap banyak, ternyata banyak perbezaan yang anda dapat lihat bukan? Saturasi warna keseluruhan sangat menarik dan lebih jelas. Nak tahu bagaimana ‘Aura Light’ ini berfungsi?

Cara kerjanya agak mudah, sistem akan mengesan kawasan dengan cahaya malap dan menambah kecerahan. Dengan ciri sistem ‘Aura Light’ ini , vivo V27 benar-benar boleh dipercayai untuk fotografi di kawasan gelap atau pada waktu malam. Hasilnya pastinya sangat berkualiti. Anda tidak perlu menggunakan flash LED lagi.

Sony IMX766V ialah penderia kamera flagship berkualiti tinggi. Sensor resolusi 50MP ini mempunyai keupayaan untuk menghasilkan imej yang sangat terperinci dan berkualiti tinggi dalam situasi cahaya malap.

Kamera hadapan juga tidak kurang menariknya. Lihat hasil foto di atas, tidak kabur dan sangat jelas sampai boleh nampak detail pada wajah. Macam boleh buat poster kan? Mana tidaknya, vivo V27 dilengkapi kamera swafoto dengan resolusi 50 MP yang juga mampu merakam video dengan kualiti sehingga 4K@60fps.

Sony IMX766V tidak sama dengan IMX766, ia adalah versi khas penderia imej vivo, semestinyanya prestasi IMX766V yang lebih baik. Sensor ini, yang digunakan dalam vivo V27, dikatakan mempunyai tapak 1 / 1.56 inci, menyokong pemfokusan PDAF, dan mempunyai apertur f / 1.75.

Selain itu, Sony IMX766V juga mempunyai keupayaan untuk merakam video 4K pada frame rate yang tinggi. Bukan itu sahaja, sensor ini juga mempunyai keupayaan auto fokus yang sangat pantas dan tepat.

Untuk meningkatkan hasil fotografi pada waktu malam, vivo V27 telah membenamkan tiga fitur terunggul dalam perisian kamera. Ciri tersebut ialah penglihatan malam, mod super malam  dan foto XDR. Ciri penglihatan malam itu didakwa mampu menangkap cahaya melebihi penglihatan manusia.

Sementara itu, mod super malam mampu menghasilkan foto dengan julat dinamik yang jelas. Akhir sekali, foto XDR membenarkan foto seperti malam pada waktu siang.

Untuk variasi warna, bukan biasa-biasa ya! Setakat ini tersedia warna Emerald Green, Flowing Gold dan Noble Black. Warna Emerald Green ternyata luar biasa kerana boleh berubah penampilan dengan warna yang lain. Bunyi macam confuse kan?  Ini kerana terdapat sentuhan 3D iaitu ia akan terlihat  penampilan berubah-ubah menjadi warna yang lain.

Menggunakan teknologi Fluorite AG, warna hijau emerald atau zamrud di badannya bertukar kepada warna lebih cerah apabila terkena cahaya matahari. Canggih kan? Boleh lihat video dibawah;

Telefon pintar ini mempunyai reka bentuk yang sangat mewah dan elegan dengan berat yang agak rendah sehingga sangat selesa untuk dipegang. Dengan cara itu, bermain permainan atau hanya scroll melalui media sosial menjadi lebih selesa.

Memasang panel AMOLED dengan saiz 6.78 inci yang akan terasa lebih luas kerana teknologi FHD +. Skrin melengkung 3D paling nipis dalam sejarah vivo. Kalau dah nipis begini, memang selesa dimasukkan ke dalam poket seluar dan dalam tas tangan pun tak makan ruang.

Selain itu, skrin telefon pintar ini juga akan terasa lebih licin dan lancar dengan refresh rate sehingga 120 Hz. Buat masa ini vivo V27  tersedia dua varian  iaitu 8+256GB dan 12+256GB

Tidak lengkap jika MURAI tidak berkongsi mengenai bateri vivo V27. Seperti yang dimaklumkan oleh vivo, telefon pintar sudah dibekali dengan bateri yang cukup besar iaitu 4600 mAh. Sistem pengecasan pantas 66watt boleh mengecas sehingga 50% dalam masa 19 minit.

Satu lagi info yang patut anda tahu, pertama dalam industri MediaTek D7200，cipset 4nm hanya tersedia pada model flagship sebelum ini tetapi kini telefon midrange mampu dilengkapi dengannya. Dalam siri vivo V27 5g, Mediatek Dimesity 7200 dengan kelajuan jam sehingga 4nm skor antutu 616,000 adalah pemproses terbaik tahun ini.

Dengan segala kelebihan yang ada pada kamera vivo V27, tidak dinafikan telefon pintar ini adalah pilihan yang tepat untuk anda yang tercari-cari telefon pintar dengan kamera berkemampuan baik seperti ini. Oleh itu, tidak salah untuk menganggap vivo V27 sebagai pilihan utama.

Jika anda berminat, anda boleh membuat pra-tempah sekarang untuk pilihan dua versi iaitu  V27  8+256GB dan 12+256GB, di mana-mana ‘concept store’ vivo dan dapatkan hadiah percuma bernilai sehingga RM1097. Jangan tunggu lama-lama ya kerana tempoh pra-tempah hanya berlangsung sehingga 31 Mac ini. Tinggal beberapa hari jer ni, cepat!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mizz Nina Teruja Rai Ulang Tahun Perkahwinan Ibu Bapa Yang Ke-60 -“Saya Bukan Pakar Dalam Perkahwinan, Tapi…”

Penyanyi dan aktivis kemanusiaan, Syazrina Azman atau lebih dikenali sebagai Mizz Nina berkongsi rasa teruja meraikan ulang tahun perkahwinan ibubapanya, Tan Sri Azman Hashim dan YM Tunku Arishah Tunku Maamor yang ke-60.

Menerusi hantaran di Instagram, Mizz Nina dilihat memuatnaik foto ibu dan bapanya sedang memotong kek ulang tahun perkahwinan serta menitipkan ucapan istimewa di atas perkahwinan yang sudah memasuki usia 60 tahun yang sangat indah, malam tadi.

“Alhamdulillah ia adalah ulang tahun perkahwinan ibu bapa saya beberapa hari yang lalu, saya tak pasti jika saya harus post pasal ini, tetapi saya rasa ia terlalu istimewa untuk tidak berbuat demikian 🙈.

“60 tahun cinta dan perkahwinan adalah anugerah yang rare dan indah dari Allah, apabila saya renungkan, ia memerlukan banyak keimanan, keberanian, kasih sayang, kesabaran, pengorbanan, well-wishing & kerja berpasukan untuk melaluinya.”-titip Mizz Nina

Akui bukanlah seorang yang pakar dalam perkahwinan, Mizz Nina menyatakan bahawa apa yang pasti, jika seseorang itu telah ditakdirkan untuk anda, seperti yang dirancang oleh Allah, dia pasti sentiasa ditakdirkan untuk anda.

“Saya bukanlah pakar dalam perkahwinan..Tetapi satu perkara yang pasti, jika seseorang itu ditakdirkan untuk anda, seperti yang dirancang Allah, dia akan sentiasa ditakdirkan untuk anda.

Love you both so much & saya doakan semoga Allah terus mencurahkan kasih sayang, rahmat, perlindungan keampunan, barakah, kesihatan yang baik & iman yang kuat hingga ke Jannah Aameen.”-tulis Mizz Nina

A post shared by 𝑺𝒉𝒂𝒛𝒓𝒊𝒏𝒂 𝑨𝒛𝒎𝒂𝒏 (@officialmizznina)


Diana Danielle Buang Semua Gambar Farid Kamil, Tutup Ruangan Komen

Susulan trending isu pelakon Diana Danielle fail cerai terhadap Farid Kamil, berlakunya perdebatan di kalangan netizen di media sosial. Rata-rata netizen menyerang akaun Instagram pasangan ini sejak semalam. Lebih menakutkan ada yang meninggalkan kata-kata negatif yang sesiapa sahaja akan rasa mengjengkelkan.

Walaubagaimanapun, hasil pemerhatian MURAI MY, ruangan komen di akaun instagram Diana telah ditutup. Memilih untuk tidak mengeluarkan sebarang kenyataan, terbaru Diana hanya memuatnaik gambar OOTD dengan mengenakan busana hasil rekaan Samm Republic.

Malah dia menyebut nama @san_singh7 sebagai individu yang menggayakan penampilannya ketika menghadiri acara yang dianjurkan oleh LAZADA.

Jika anda perasan, gambar-gambar Diana dan Farid sudah tiada lagi dalam rangkaian fotonya di Instagram.

A post shared by Diana Danielle (@dianadanielleb)

Mungkin Diana dapat menghidu bahawa ramai yang akan meninggalkan komen berkaitan kemelut rumahtangganya, dia segera menutup ruangan komen. Ada baiknya tindakan ini, sekurang-kurangnya dapat elakkan orang ramai menabur fitnah dan mengeluarkan kata-kata negatif. Maklumlah, orang kita kan suka jaga tepi kain orang, betul tak?

Foto ini sahaja menerima lebih 28k tanda suka berbanding foto sebelumnya yang hanya meraih 8k sahaja. Ini menunjukkan ramai yang menantikan update terkini dari Diana untuk mengetahui punca dia menfailkan cerai kepada Farid.

Bukan netizen sahaja, MURAI sebagai media juga terkejut dengan khabar ini. Ini kerana baru-baru ini, MURAI menghadiri sidang media Filem Anwar The Untold Story dan terlihat Diana menemani Farid sebagai bintang utama filem tersebut. Diana begitu romantik mendampingi suaminya dan tidak menunjukkan sebarang tanda mereka mengalami kemelut rumahtangga.

Sekadar info, Farid, 42, dan Diana, 32, berkahwin pada 2012 dan hasil perkongsian hidup selama sedekad, mereka dikurniakan dua orang cahaya mata bernama Muhammad, 9, dan Nur Aurora, 6.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Boleh Terima Puteri Sarah Curang Dengan Bekas Kekasih, Syamsul Yusof “Selesaikan” Dengan Berkahwin Lain

“Tiada suami dalam dunia ini yang boleh terima isterinya curang dengan lelaki lain,”- jelas Syamsul Yusof.

Tiada khabar angin atau ribut, kali ini pelakon dan pengarah Syamsul Yusof tampil berani memfailkan permohonan nusyuz terhadap Puteri Sarah Liyana di Mahkamah Rendah Syariah Gombak Timur, Selangor pada 21 Mac 2023.

Meskipun jarang sekali membuat pendedahan kisah rumah tangganya, serta memilih untuk mendiamkan diri dengan alasan tidak suka berbahas soal rumah tangga di khalayak umum  Syamsul kini membuka cerita dengan mendakwa isteri pertamanya, Puteri Sarah Liyana bersikap curang apabila mempunyai hubungan dengan bekas teman lelaki zaman kolejnya yang berstatus suami orang.

Antara alasan lain Syamsul membuat permohonan tersebut ialah disebabkan Puteri Sarah meninggalkan rumah kelamin mereka sejak Oktober 2020 tanpa izin. Puteri Sarah juga didakwa enggan mematuhi notis nusyuz dan membuat fitnah terhadap Syamsul seperti menuduhnya memukul dan tidak memberi nafkah.

Bagaimanapun, mengikut sumber harus diingatkan bahawa seorang isteri yang disabit nusyuz cuma lucut haknya berkaitan nafkah isteri (jika masih berkahwin) atau nafkah iddah (jika sudah bercerai).

Hak- hak yang lain seperti mut’ah, harta sepencarian, hak penjagaan anak dan nafkah anak adalah masih kekal. Akan tetapi, di dalam Undang- undang Keluarga Islam, tiada hukuman yang diberikan terhadap suami yang nusyuz.

Bagi suami yang nusyuz, yakni yang telah memberi mudarat pada isteri atau yang telah menjejaskan keharmonian rumahtangganya, maka isteri dibenarkan menuntut cerai melalui fasakh dan juga mendapat pembayaran pampasan iaitu mut’ah.

pengarah filem Munafik ini bagaimanapun mengakui  dia masih sayangkan Puteri Sarah dan berharap semua kemelut di antara mereka dapat diselesaikan dengan cara baik.

Berbalas soal ini, isteri pertama Syamsul Yusof, Puteri Sarah menangkis dakwaan dilemparkan suaminya yang mengatakan dirinya curang dengan bekas kekasih.

Sarah juga meluahkan bahawa pihaknya merasa pelik kenapa tuntutan ini dibuat hanya pada waktu sekarang sedangkan masalah rumahtangga ini telah berlaku hampir empat tahun yang lalu.

Puteri Sarah atau nama sebenarnya, Puteri Sarah Liyana Megat Kamaruddin juga mempersoalkan mengapa suaminya itu baru sekarang ingin memfailkan tuntutan nusyuz.

“Ini membuatkan pihak saya tertanya-tanya apakah tujuan dan motif tuntutan ini dibuat” – soal Sarah

“Saya yakin saya di pihak yang benar dan tidak gentar untuk menghadapi tuduhan dan tuntutan yang terbaharu ini. Suka untuk saya ingatkan bahawa pihak di sebelah sana masih dalam siasatan di bawah AKTA 559, AKTA KESALAHAN JENAYAH SYARIAH di bawah seksyen 23: Persetubuhan Luar nikah” – jelas Sarah

Sarah juga menegaskan bahawa, mereka sudah dipanggil untuk memberi keterangan dan sedang menunggu tindakan lanjut daripada pihak mahkamah.

“Saya merasa pelik dan hairan mengenai tuntutan Nusyuz ini, seolah-olah saya yang memulakan kemelut rumahtangga ini” – katanya

Untuk rekod Syamsul dan Puteri Sarah bernikah pada 8 Mac 2014 dan mereka dikurniakan sepasang cahaya mata iaitu Syaikhul Islam, 6, dan Sumayyah, 5 tahun.

Pada 6 Januari lalu, Syamsul telah mendedahkan bahawa dirinya telah bernikah dengan Ira Kazar di Thailand berwakil walikan ayahnya, Kazar Saisi.

Bagaimanapun, orang ramai diingatkan untuk tidak membuat seberang spekulasi mahupun provokasi mengenai isu ini, semoga segalanya dapat diselasaikan dengan cara yang baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Syamsul Yusof Ada Nasihat Bini Kedua, Ira Kazar Untuk Bersabar Menempuh Ujian Serta Menanti Hikmah

Nama Ira Kazar iaitu isteri kedua kepada pengarah dan pelakon terkenal Syamsul Yusof bagaikan diinjak-injak serta sering menerima tohmahan selepas bertindak untuk berkahwin dengan suami aktres jelita, Puteri Sarah Liyana.

Ira yang juga anak kepada pelakon Kazar Saisi menjadi bualan utama sejak kemelut rumah tangga pasangan selebriti ini menjadi tular dari masa ke semasa.

Menurut sumber Berita Harian, Syamsul menjelaskan dia melangsungkan pernikahan dengan Ira atau nama sebenarnya, Faghira Fatini, pada 6 Januari lalu di Selatan Thailand dengan berwalikan bapa Ira iaitu Kazar.

Mereka dinikahkan Naib Kadi Syariah Wilayah Songkhla, Thailand, Haji Arfee-i Kayem.

Sejak itu, Syamsul dan Ira dikritik hebat netizen dengan tindakannya berkahwin lagi satu itu terutama daripada isteri pertamanya, Puteri Sarah Liyana dan ibu Syamsul sendiri, Datin Patimah Ismail.

Malah, Patimah terang-terang tidak bersetuju dan merestui perkahwinan itu.

Walaupun bapa Syamsul, Datuk Yusof Haslam dilihat agak berdiplomasi, namun sedikit-sebanyak beliau turut kecewa dengan tindakan Syamsul itu.

Bukan itu sahaja, ada juga desas-desus mengatakan Ira Kazar dikataka sebernarnya sedang hamil anak pertama.

Namun terbaharu, mengikut laporan Mstar, syamsul yusof tampil menyangkal dakwaan isteri keduanya itu sedang hamil anak mereka.

Syamsul menegaskan bahawa khabar angin berkenaan tidak benar dan fitnah semata-mata.

“Itu fitnah…saya dapat tahu pun daripada kenalan saya dan kalau mengandung pun Alhamdulillah.” -jelas Syamsol.

Memetik kenyataan sumber, Syamsul sedar isteri keduanya itu sedang menjadi sasaran kecaman netizen namun sering berpesan kepada Ira agar dia sentiasa bersabar dan menganggap apa yang berlaku mempunyai hikmah tersendiri.

“Semestinya sesiapa sahaja yang berada ditempat saya, dia atau Sarah sekali pun pasti akan terkesan” – keluh Syamsul

“Tapi saya sentiasa pesan pada Ira agar bersabar sebab ini ujian serta pasti ada hikmah. Jadi terus bersabar dan solat.” katanya.

Bagaimanapun, Syamsul dikatakan memohon doa orang ramai supaya dia menjadi suami terbaik dan adil buat kedua-dua isterinya.


Ada Susah-Senang Untuk Suami, Nasib Pelakon Cantik Diana Danielle Dan Puteri Sarah Tetap Tidak Bahagia

Setiap pasangan yang tidak dapat menyelesaikan konflik pastinya akan memilih untuk berakhir dengan pembubaran perkahwinan.

Hal yang demikian terjadi apabila mengetahui bahawa meskipun ujian dalam perkahwinan merupakan lumrah yang perlu dihadapi oleh pasangan suami dan isteri namun tidak semua individu sanggup menempuh segala macam dugaan yang ditimpanya.

Kadangkala, setelah setelah pelbagai cara dilakukan oleh salah seorang pasangan meskipun kedua-duanya sekali untuk memperbaiki sesebuah hubungan cinta suami-isteri namun pada akhirnya perlu menerima takdirnya jika jodoh itu tidak berpanjangan dan perpisahan merupakan jalan terbaik.

Berbahas sahaja soal cerai, menurut sumber terdapat beberapa jenis perceraian mengikut hukum syarak di negara kita, namun empat jenis perceraian utama yang selalu digunakan adalah Talaq, Khuluk, Fasakh dan Li’an.

Baru-baru ini isu penceraian ini telah menjadi topi hangat yang diperkatakan oleh warganet setelah satu per satu kemelut rumah tangga selebriti-selebriti terkenal tanah air menggegarkan hiburan tempatan.

Bagaimanapun setiap jodoh dan pertemuan itu semua ditangan Tuhan, kita hanya mampu merancang namun hanya yang Maha Esa yang mampu menentukan, begitu juga dengan kehidupan selebriti yang juga manusia biasa dan tidak sempurna seperti individu lain.

Meskipun pasangan pelakon seperti Diana Danielle dan suaminya Farid Kamil serta Syamsul Yusof dan isterinya yang juga pelakon jelita Puteri Sarah ini pada zahirnya terlihat begitu bahagia menerusi media sosial namun baru-baru ini kedua-dua pasangan sensasi ini dikejutkan dengan kemelut rumah tangga yang pada akhirnya memilih untuk menfailkan penceraian.

Terdahulu memetik sumber Berita Harian, Diana Danielle, berpendapat tindakan rakan baiknya yang juga pelakon, Puteri Sarah Liyana memfailkan permohonan cerai mempunyai sebab tersendiri.

“Saya rasa tiada wanita yang ingin membuat begitu (bercerai) tanpa sebab. Tetapi, biar begitu kita tidak boleh bercakap banyak kerana masing-masing ada kekurangan dan kelebihan…” jelas Diana

“Dalam kehidupan, kita tidak boleh menjangka pengakhiran dalam apa juga keadaan…” – katanya

Kini, tibanya giliran Diana Danielle pula menfailkan tuntutan cerai Syiqaq terhadap suaminya Farid Kamil dengan alasan rumah tangga mereka sering menempuh pergaduhan yang berpanjangan.

Bukan itu sahaja, Peguam syarie, Datuk Akberdin Abdul Kadir yang mewakili aktres Diana Danielle mengesahkan Farid Kamil tidak dapat memasuki kediamannya sejak awal bulan ini, namun tidak mendedahkan alasan dihalang berbuat demikian.

Akberdin berkata, pihaknya diarahkan melalui proses Jawatankuasa Pendamai (JKP) selepas Farid enggan melafazkan cerai.

Meskipun, rata-rata peminat pada awalnya melabel pasangan selebriti Diana Danielle dan Puteri Sarah ini tampak sweet dan bahagia namun ramai juga tidak menyangka kedua-dua aktres jelita ini terpaksa menempuh jalan penceraian dalam kehidupan berumah-tangga.

Memuat naik gambar di laman Instagram, Diana Danielle yang terdahulu tampil dengan kenyataan seolah-olah tidak lagi berada pada era dia menanggung kesedihan kini Sarah juga memuat naik kapsyen yang persis seperti sahabat baiknya itu.

Meskipun permasalahan kedua-dua pasangan selebriti ini belum berakhir, ada juga yang membuat spekulasi bahawa kedua-dua selebriti ini menerima nasib yang sama iaitu tidak bahagia dengan pasangan masing-masing.

” Tak faham la…diorang ni betul betul cantik and boleh nampak usaha mereka untuk jadi isteri yang baik…setia…pertahankan rumah tangga tapi nape la kena juga cerai…maksudnya tak bahagia la diorang ni…yelah jodoh tu rahsia…” keluh netizen

Rata-rata netizen memuji aktres-aktres berkenaan dahulunya tampak tabah dalam mengaharungi cabaran berumah tangga serta menyifatkan mereka tetap setia dengan suami masing-masing serta telah melakukan yang terbaik untuk rumah tangga mereka.

Bagaimanapun, Murai MY berharap kedua-dua aktres kesayangan ramai ini menemui jalan penyelesaian yang terbaik serta bahagia dia akhir cerita.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas 6 Tahun Berkahwin, Nora Danish Akui Keadaan Semakin Aneh!

Perkahwinan adalah bentuk penyatuan dua hati yang sangat dituntut dalam Islam. Menerusi hubungan inilah lelaki dan wanita mula belajar untuk berkongsi kasih sayang, pandangan, idea dan seluruh kehidupan mereka yang dulunya hanya diketahui keluarga dan kenalan rapat.

Dalam membina hubungan suami isteri, banyak perkara perlu diteliti supaya sentiasa seimbang, mewujudkan toleransi dan berpegang kepada tanggungjawab.

Malah alam berumah tangga merupakan salah satu proses fasa kehidupan yang kebanykkannya menanti saat-saat mengecapi kebahagiaan itu. Mengikut logik di akal, rumah tangga yang dibina bertahun-tahun lamanya, seharusnya memberi satu kesan hubungan yang erat kepada pasangan suami isteri.

Namun, sejak kebelakangan ini, banyak kes kecurangan rumah tangga berlaku. Ada yang mendapat perhatian media, tidak kurang juga yang sekadar berlaku dalam kalangan keluarga mahupun teman.

Memuat naik video di laman Instagram, pelakon Nora Danish memuat naik kenyataan mengenai apa yang dirasakan selepas enam tahun berkahwin.

Mengikut pemerhatian, pelakon ini tampak bersahaja meskipun kenyataannya itu menarik perhatian umum dan meraih tanda tanya mengenai maksud disebalik luahannya itu, mengetahui bahawa kini terdapat pelbagai isu yang meraih perhatian warganet mengenai status penceraian selebriti-selebriti tempatan.

Bagaimanapun, kesahihan mengenai dakwaan berkenan tidak dapat dibuktikan kerana menerusi video berkenaan Nora nampak tenang bersama kucingnya itu.

Terdahulu, sejak zaman bercinta, kemudiannya mendirikan bahtera rumah tangga sehingga dikurniakan cahaya mata, kehidupan peribadi Nora Danish,  dan suaminya, Mohamed Nedim Nazri atau Nedim, ini sentiasa meraih perhatian umum.

Untuk rekod, Nora dan Jejai telah mendirikan rumah tangga pada 20 Jun 2006 dan dikurniakan seorang cahaya kata iaitu Rayqal. Pasangan itu bagaimanapun berpisah pada 10 Julai 2008.

Nora kemudiannya berkahwin buat kali kedua dengan Mohamad Nedim Nazri pada 30 Mac 2017 dan dikurniakan seorang anak lelaki iaitu Mohamed Neqayl yang kini berusia enam tahun.


Iqbal Zulkefli Jawab Soalan Netizen Mengenai Hubungannya Dengan DSV-“Saya Tak Mahu Ulang Lagi…”

Usahawan sensasi, Iqbal Zulkefli terdahulu pernah menjadi kontroversi disebabkan hubungannya bersama jutawan kosmetik, Datuk Seri Vida yang mendapat reaksi kurang senang dari sesetengah pihak, sehingga mendapat tentangan oleh anak DSV, iaitu Cik B yang mendedahkan bahawa beliau dan Iqbal tidak sehaluan serta sering bergaduh.

Terkini, seorang netizen yang dikenali sebagai @crougmen dilihat meninggalkan komen di hantaran Iqbal di Insagram, bertanyakan kepada Iqbal adakah usahawan ini tidak mahu meneruskan usahanya untuk menawan hati DSV semula.

“Iqbal tak nak teruskan usaha menawan hati DSV lagi?-komen seorang netizen

Tidak berdiam diri, Iqbal tampil membalas komen netizen berkenaan dengan menjelaskan bahawa dia tidak lagi mahu mengulang perkara yang sama. Malah dia turut menegaskan bahawa ia adalah satu keputusan yang muktamad dalam hidupnya.

“Saya tidak mahu ulang lagi. Ini keputusan muktamad dalam hidup saya.”-Balas Iqbal di Instagram

Murai My pernah melaporkan mengenai Iqbal yang menitipkan harapan agar kontroversi hubungannya dengan DSV dapat dihentikan. Jelas Iqbal, tidak berlaku pergaduhan di antara mereka, namun dia tidak mahu meneruskannya lagi.

Tambahnya lagi, dia menyatakan bahawa tidak akan ada lagi hubungan yang lebih selain kawan biasa kerana tidak mahu membazirkan masa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Uqasha Senrose Dituduh Sebagai Gangster & Pembuli, Penyebar Fitnah Ini Tampil Mohon Maaf!

Pelakon, Uqasha Senrose dilihat memuatnaik hantaran seorang wanita yang dikatakan telah melemparkan tuduhan fitnah terhadapnya sebagai gangster dan pembuli di media sosial.

Menerusi hantaran di Insta Stories, Uqasha menyatakan bahawa ada salah seorang pengikutnya di media sosial telah mendedahkan Direct Message (DM) wanita itu kepadanya.

“Dia telah menyebarkan aib mengatakan saya gangster dan pembuli kepada seseorang di DM dan DM tu dapat pada saya.

Punya dia nak buat orang percaya saya gangster dia siap cakap demi Allah..Takpe saya dah maafkan awak jugak.”-Tulis Uqasha di Insta Stories

Walaubagaimanapun, wanita berkenaan telahpun tampil membuat permohonan maaf dan mengakui kesilapannya menerusi satu video.

“Hai Assalamualaikum, Saya Nadia Rosli ingin buat pengakuan bahawa saya telah mengatakan Uqasha Senrose seorang yang gangster dan seorang pembuli.

Saya ingin menarik balik segala kata-kata saya. Dia (Uqasha) bukanlah seorang pembuli atau gangster, cuma saya pernah bergaduh dengan adik-adik beliau.

Dia cuba untuk mempertahankan adiknya. Saya di sini dengan rasa rendah diri ingin memohon maaf kepada Uqasha Senrose kerana telah mengaitkan namanya dalam hal ini. Saya sekali lagi meminta maaf.”-katanya

Tidak mahu membiarkan isu berkenaan berlarutan, Uqasha menyatakan bahawa dia telah menerima permohonan maaf oleh wanita itu kepadanya.


Didie Alias Puas Kerjasama Dengan Suami, Pernah Ditipu Rakan Kongsi?

Didie Alias 51, kini bangkit dengan acara STYLOFEST MEGA RAYA 2023 selepas ditipu rakan kongsinya pada tahun 2021 yang lalu. Kerugian yang dialami sebanyak tiga hingga empat ratus ribu ringgit itu berjaya dilangsaikan oleh Didie dan kini dia lebih selesa berkerjasama bersama suami serta tidak akan percaya kepada orang luar lagi, katanya ketika ditemui di sidang media stylofest mega raya baru-baru ini.

A post shared by Murai MY (@muraimalaysia)

Bertemakan #SyurgaShoppingKita, festival shopping kekeluargaan TERBESAR selama 73 jam tanpa henti di Stylofest Mega Raya 2023, bakal berlangsung di PWTC bermula 14 hingga 17 april yang akan menjadi acara paling ramai menyertai untuk festival kali ini.

Menurut Didie, dia menyasarkan seramai 3 juta orang, yang akan menghadiri festival ini dengan kerjasama daripada lebih  40 orang artis yang turut sama terlibat dalam jualan. Antara artis yang bakal ada adalah Dato’ Sri Siti Nurhaliza, Rozita Che Wan, Fasha Sandha, Ustaz Ebit Lew, ratu rock negara Ella, Ernie Zakri, Wawa Zainal, Dato’ Sri Aliff Syukri dan ramai lagi.

Di acara itu juga, menyenaraikan lebih 400 gerai jualan yang terdiri daripada pelbagai produk serta keperluan pengunjung terutamanya keluarga bagi meraikan aidilfitri. Malah Stylofest Mega Raya 2023 juga turut menyediakan hadiah cabutan bertuah kepada pengunjung yang hadir bernilai RM100,000 termasuk 1,000 baucer membeli belah selama tiga hari penganjurannya nanti.

Selain gerai jualan, terdapat beberapa aktiviti yang menarik untuk pengunjung di sana nanti, antaranya majlis berbuka puasa bersama anak yatim, sesi ramah mesra bersama Ustaz Ebit Lew dan Ustaz Syamsul Debat, pemberian duit raya, keluarga bertuah raya dan banyak lagi.

Didie yang merupakan Ketua Pegawai Eksekutif syarikat Didies Entertainment & Management berkata acara ini adalah acara untuk semua para usahawan diluar sana dalam megembangkan lagi perniagaan mereka di Malaysia.

Bagi sesiapa yang berminat untuk mengambil bahagian dalam Stylofest Mega Raya 2023 boleh hantarkan email ke stylofesthq@gmail.com

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Perlu Terbang Jauh, Datang Cộng Caphe Kamu Seperti Berada Di Vietnam

Ada peminat kopi Vietnam di sini? Atau yang pertama kali nak mencubanya? Cộng Caphe menjanjikan satu pengalaman yang bermakna untuk kamu.! Kamu seperti berada di Vietnam bila menjejakkan kaki ke sini, dekorasi dan menu yang ditawarkan, benar-benar rasa Vietnam.

Cộng Caphe yang terletak di Pusat Membeli-Belah 1 Utama membolehkan kamu menikmati secawan kopi Vietnam yang beraromatik sambil ‘melancong merentasi masa’ ke Hanoi dengan suasana romantis di Malaysia.

Melangkah masuk, kafe Vietnam ini dihiasi dengan reka bentuk bersejarah dan minuman aromatik yang membangkitkan pengalaman kafe jalanan yang sibuk di Hanoi.

Uniknya perincian Cộng Caphe adalah berdasarkan kenangan zaman kanak-kanak pengasas Cộng, Cik Linh Dung. Dilahirkan pada 1975, Linh Dung membesar ketika Tempoh Subsidi di Vietnam. Zaman ini merupakan waktu yang sukar untuk negara tersebut. Keperluan harian seperti makanan, barang-barang dan servis terpaksa dibeli dengan menggunakan kupon atau setem makanan.

Bapanya membuat dan menjual alat muzik manakala ibunya mengusahakan sebuah kafe yang menjual minuman tempatan. Jadi, pertembungan dunia seni dan perniagaan kafe membawa Linh Dung membentuk hala tuju perniagaan ciptaannya – jenama Cộng Caphe.

Kelainan di 1 Utama, Cộng Caphe direka berdasarkan reka bentuk dalaman sebuah kilang tekstil ketika Tempoh Subsidi. Dengan perabot dan kelengkapan kafe diterangi cahaya malap, tenunan benang yang berwarna-warni, semuanya membangkitkan suasana klasik. Manakala, di Nu Sentral Mall yang dibuka pada 2019 membawa rupa dan suasana sebuah perpustakaan ketika Tempoh Subsidi.

Kalau datang kafe Vietnam, mestilah nak rasa kehangatan kopi Vietnam yang asli. Di Cộng Caphe, kopinya datang dari daerah Lam Dong di Vietnam, iaitu biji kopi Robusta yang berkualiti tinggi. 3 kopi signature yang kamu kena cuba ialah;

Tak lengkap ke Vietnam tanpa menikmati hidangan ikonik Vietnam. Di sini, terdapat Banh Mi yang boleh dipadankan dengan pilihan tofu, daging atau ayam. Vietnamese Rice Noodles sejenis sajian tradisional Vietnam boleh dihidangkan bersama ham buatan sendiri, popia Vietnam ataupun tofu. Dan juga untuk sajian manis seperti set Croissant with Condensed Milk.

Miss Murai nak beritahu, bulan Ramadan ada menu istimewa yang ditawarkan. Nak tahu, kenalah datang Cộng Caphe di 1 Utama atau Nu Sentral.

Info lanjut, ke Facebook, Instagram dan TikTok.


Syamsul Yusof Dakwa Puteri Sarah Sudah Memiliki Kekasih Baru

Sebentar tadi, pelakon Syamsul Yusof telah mengadakan sidang media bersama para wartawan di  Wangsa Maju. Ketika sidang media, Syamsul telah mendedahkan beberapa perkara mengenai kontroversi kes perceraian dengan Puteri Sarah yang sehingga kini masih menjadi sebutan orang ramai.

Ekoran dakwaan Puteri Sarah pernah mengeluarkan kenyataan bahawa dia dipukul oleh Syamsul, ini jawapannya;

“Puteri Sarah tahu saya tak pernah walau sekali pun memukul dia. Kononnya mak saya selamatkan dia. Mak saya jadi ‘Hulk’ ke ketika itu? Itu ada kaitan dengan permohonan nusyuz kelmarin. Ada ahli keluarga menelefon saya juga mengakui perkara itu tak pernah berlaku. Saya ada anak perempuan, ada ibu dan isteri-isteri yang amat saya sayangi serta hormati. Saya tak mahu keruhkan keadaan tapi saya perlu jelaskan,” katanya.

Katanya lagi, dia tidak menyangka isterinya tergamak membuat tuduhan seperti terhadapnya. Kata Syamsul, dia berkali-kali cuba menghubungi Puteri Sarah dalam menyelesaikan masalah kemelut rumahtangga namun tidak berjaya. Malah Puteri Sarah mengakui telah menemui pengganti atau kekasih baru.

“Saya ada hubungi dia untuk berbincang menyelesaikan kemelut ini. Saya tanya apa dia mahu? Bukan mahu terus bercerai, berbincang dahulu.

“Malangnya bila saya hubungi, dia minta dilepaskan dan cakap sudah ada orang lain.”- katanya lagi.

Katanya kepada media, Syamsul berharap Puteri Sarah tiada perlu risau tentang anak-anak kerana dia menegaskan bahawa dirinya bukan seorang ayah yang kejam. Syamsul memberitahu dia tidak akan mengambil anak-anak daripada ibunya sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Artis Paling Disegani Setakat Ini, Pernah Ada Isu Rumahtangga Pun Mizz Nina Tetap Diam Tanpa Membuka Aib Bekas Suami

Sering tular di media sosial kisah rumahtangga suami isteri yang bergolak. Tidak cukup dengan itu, ada dalam kalangan pasangan secara terbuka mendedahkan aib pasangan bagi membuktikan mereka ‘jaguh’ dalam pergolakan itu.

Tanpa kita sedar dalam hubungan suami isteri, antara perkara dilarang adalah mendedahkan aib pasangan masing-masing kepada orang yang tidak berhak mengetahuinya.

Ia boleh jadi percakapan di tempat kerja, luahan di media sosial atau mengadukan kepada pihak ketiga yang tidak sepatutnya.

Apabila berlaku perselisihan faham antara suami isteri maka syarak menggalakkan agar suami dan isteri tahammul iaitu bertahan tetapi apabila melibatkan soal hati dan perasaan yang dipendam, bukan semua manusia mampu bertahan dan bersabar.

Mutakhir ini, kita dapat lihat fenomena membuka aib pasangan secara terang-terangan sudah menjadi barah dalam masyarakat kita tanpa ada perasaan bersalah atau malu dengan apa yang mereka lakukan. Lagi-lagi hari ini penyebaran aib makin meluas dengan menggunakan teknologi serba canggih.

Terdapat di dalam sebuah hadis yang meminta supaya kita menutup keaiban sendiri mahupun orang lain. Baru-baru pelbagai isu yang timbul di dalam kalangan rumah tangga selebriti tempatan sehingga boleh dikatakan sudah seperti tiada segan-silu pasangan suami isteri masing-masing membuka pekung di dada menceritakan keburukan setelah berlakunya penceraian.

Berbahas soal itu, sehingga kini nama anak kepada salah seorang bilinior Malaysia, Mizz Nina dahulunya pernah berkolaborasi dengan artis-artis antarabangsa seperti Flo Rida dan Colby O’ Donis  tetap meraih gelaran selebriti bersih tanpa kontroversi yang paling disegani rata-rata warganet.

Kalau diikutkan segala macam jenis kontroversi boleh terpalit kepadanya namun Mizz Nina kekal tenang walau apa jua halangan dan dugaan yang dihadapinya sehingga kini serta tetap menjaga aib bekas suaminya meskipun hampir 11 tahun rumahtangga yang dibina bersama artis Noh Hujan sudah musnah tahun lalu.

Berita penceraian artis Noh Hujan dengan Mizz Nina mengejutkan ramai kerana pasangan ini tidak pernah menimbulkan sebarang kontroversi sebelum ini.

Namun, Mizz Nina yang sangat berbeza dengan wanita-wanita lain bersikap matang dan wajar dijadikan contoh.

Kebanyakan perempuan bila bercerai, apatah lagi dengan banyaknya sokongan pada dirinya akan memilih untuk mengambil peluang menceritakan aib dan buruknya sikap pasangan secara terbuka.

Bekas pasangan selebriti popular, Mizz Nina atau nama sebenarnya Shazrina Azman dan anggota kumpulan Hujan iaitu, Mohammad Noh Salleh sudah bercerai talak satu di Mahkamah Rendah Syariah Daerah Gombak Timur pada tahun 2022.

Terdahulu, menerusi Instagram milik Noh Hujan, dia mengesahkan sudah mengakhiri perkahwinan yang dibina selama 11 tahun bersama Mizz Nina. Pasangan ini baru sahaja mengambil anak angkat, Musa sebagai penyeri rumahtangga mereka.

Rata-rata sedih mendengar keputusan tersebut, malah ramai yang memuji sikap pasangan ini yang tidak menceritakan tentang masalah rumahtangga kepada umum walaupun mereka selebriti kesayangan ramai.

Ini antara sikap Mizz Nina sebagai isteri dan ibu yang boleh dicontohi ramai. Perwatakanya yang lemah lembut, tutur kata yang baik pasti membuatkan ramai yang senang dengannya.

Terkini, menerusi Instagram rasmi Mizz Nina, rata-rata peminat memujinya tampak lebih berseri mengenakan solekan di wajah ketika membuat sebuah video promosi.

Raut wajahnya kelihatan ceria dan manis meskipun hanya menyarung telekung.

Memang tidak dapat dinafikan lagi, selebriti ini memang benar-benar menjaga pemakaiannya setelah berhijrah serta bebas daripada segala kontroversi murahan.

Mahupun hijrah itu sangat dituntut namun usahlah kerana hijrah kita itu, juga membuka sejuta pintu fitnah dengan membuka aib orang yang kita pernah kenali.

Seharusnya kita membendung dan memelihara diri dari membuka lorong-lorong fitnah sama ada untuk diri kita mahupun orang lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharnaaz Ahmad Tak Lekang Memuji-Muji Bekas Isteri Noor Nabila, Mungkinkah Keluarga Ini Kembali Bersatu?

Wanita yang memiliki suami, anak, rumah tangga aman bahagia, sihat tubuh badan dan harta secukupnya, ia adalah nikmat tidak terhingga.

Ibarat telah mendapat syurga di dunia, maka bersyukurlah kepada Allah SWT jika kita tergolong dalam kategori wanita bertuah seperti itu.

Namun ada juga wanita yang tidak mempunyai nasib yang baik. Mungkin mereka dikurniakan suami kacak, baik, berkerjaya bagus, berharta dan agamanya terjaga, tetapi sukar menerima pujian atau belaian kasih sayang daripada sang suami juga pasti tidak disenangi para isteri.

Bagi seorang wanita bila yang bergelar isteri tiada apa yang diharapkannya melainkan mendapat kasih sayang dari suami. Dalam masa yang sama, si isteri juga mahu dirinya rasa dihargai. Bukan setakat hulurkan wang ringgit tetapi usaha untuk bantu melakukan kerja rumah, jaga anak pun dah boleh menggembirakan isteri.

Walaupun begitu, ada juga suami yang masih belum memahami. Mereka anggap cukup bagi nafkah dah memadai dan urusan menguruskan anak, keluarga dan sebagainya terletak pada isteri.

Sebenarnya dalam rumah tangga, ‘give and take’ sangat penting. Suami dan isteri harus menghargai setiap pengorbanan bagi memastikan hubungan sentiasa harmoni. Sesekali apa salahnya melakukan kejutan kerana ia boleh mengeratkan hubungan. Selain itu, ciuman di dahi isteri boleh menghilangkan segala kepenatan dan tekanan pada dirinya.

Sekiranya masih tak pasti cara yang sesuai untuk menghargai isteri, berikut antara tip yang suami bolen lakukan dan semestinya si isteri akan tersenyum serta rasa bertuah.

Berbahas soal puji-memuji, jarang sekali kita melihat bekas pasangan suami isteri yang telah berpisah mempunyai hubungan yang baik serta saling menghormati antara satu sama lain.

Hal yang demikian kerana, selepas berlakunya penceraian kebanyakkan akan lebih menarik muka dan bercakap yang tidak baik mengenai kelemahan bekas pasangan masing-masing.

Namun tidak pula apa yang terjadi kepada pelakon kacak, Sharnaaz Ahmad dan bekas isterinya, Noor Nabila ini.

Sharnaaz dan Nabila ini seolah-olah tidak mempunyai sebarang masalah untuk berhubung terutamanya soal anak mereka, Jebat Jayden meskipun sudah lama berpisah.

Mengetahui bahawa Sharnaaz mempunyai wajah yang bengis dan garang, namun rata-rata netizen tetap memuji sikap aktor ini kerana dia terlihat bertanggungjawab menguruskan anaknya itu meskipun tinggal di rumah bekas isterinya itu.

Malah, pelakon ini tidak pernah lekang di bibir memuji-muji bekas isterinya itu bijak dalam mendidik anak mereka.

Baru-baru ini, Sharnaaz ada berkongsi video dia bersama bekas keluarga kecilnya itu memasak bersama-sama menerusi laman Instagram miliknya.

Menjengah ke ruangan komen, rata-rata mendoakan agar Sharnaaz dan Nabila dapat disatukan kembali serta memuji mereka sebagai pasangan ibu-bapa yang terbaik.

“Untuk saya yang single…dan yang sebelah ni kena tanya dia…” – kata Shaarnaaz

Terdahulu menurut sumber, status rumah tangga Noor Nabila dengan Engku Emran Engku Zainal Abidin didakwa sudah retak menanti belah.

Sumber rapat kepada pasangan itu berkata, mereka yang bernikah sejak dua tahun lalu itu sudah tidak tinggal sebumbung dan dikatakan dalam proses perceraian.

Bagaimanapun sehingga kini kesahihan mengenai status terkini Nabila belum dapat di kenal pasti.

Apa-apa pun sebagai ibu bapa, kita harus menunjukkan teladan yang baik buat anak-anak meskipun jodoh tidak berpanjangan namun jangan biarkan anak-anak membesar dengan kurangnya kasih sayang.

Semoga hubungan yang baik ini menjadi teladan kepada ibu bapa di luar sana!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sebab Ira Kazar Je Semua Gaduh” -Syamsul Yusof Warning Aaron Aziz, Caprice Dan Farid Kamil Jangan Melampau!

“Orang kedua yang tak pernah salah selepas perempuan adalah Sol…” -kata netizen

Sekali lagi, nama pengarah kepada filem The Original Gangster menjadi bualan ramai setelah pergolakan rumah tangga di antara Puteri Sarah dan Syamsul Yusof diperdebatkan sehingga ada beberapa selebriti terkenal tanah air juga masuk campur mengenai isu berkenaan.

Terkini, menerusi sumber video soal jawab bersama media yang dikongsikan di media sosial sebuah laman portal, Syamsul Yusof telah menyebut beberapa nama selebriti ini antaranya Dato Aaron Aziz, Caprice dan Farid Kamil supaya berhenti mencampuri urusan rumah tangganya itu.

“Caprice pun satu…jangan bro…itu macam batu api…aku tahu aoa jadi dengan kau bro Caprice…kau dengan Sharnaaz….Sharnaaz dah jumpa kau…jangan sampai aku pula jumpa kau…” -tegas Syamsul

Bagaimanapun, pengarah sensasi ini meluahkan yang dia memahami bahawa ada segelintir individu mencari makan dengan membahas soal urusan orang lain di media sosial sebagai sumber pendapatan, namun dia berharap agar tidak menjadi batu api dalam apa jua situasi.

“Tapi saya tengok Farid Kamil tu dah melampau sangat dah…pasal dia sentuh pasal keluarga…”

Bukan itu sahaja, sebelum ini, Syamsul juga ada memaklumkan akan mengambil tindakan undang-undang terhadap pelakon, Farid Kamil berhubung status di Instagramnya baru-baru ini berkenaan isterinya, Diana Danielle ditumbuk oleh bekas kekasih yang dipercayai ditujukan kepadanya.

Mengulas lebih lanjut, Syamsul memberi pesanan kepada Farid untuk menjadi berani bersemuka dengannya di mahkamah.

“Kepada Farid, saya tak nak jadi ‘pondan’ hanya bercakap di media sosial. Kita dah tua.

“Kenapa nak bercakap di medi asosial. Lebih fokus kerja sahaja. Kita jumpa di mahkamah,” ujarnya.

Sementara itu, Syamsul turut menjawab berkenaan kes nama pelakon Aaron Aziz yang digugurkan namanya daripada filem The Original Gangster.

Menurutnya, Syamsul yang juga seorang pelakon ini boleh menjadi lantang dan bercakap di media sosial, namun dia tidak mahu mengeruhkan keadaan dan menegaskan pihaknya lebih mengetahui hal sebenar.

“Macam-macam saya boleh cakap fasal perkara itu. Saya pun pernah melalui fasa yang lantang bercakap di media sosial.

“Boleh sahaja saya nak jawab tapi nanti berbalik kepada saya semula. Saya tak mahu gaduh!

“Saya malaslah. Pihak saya tahu hal sebenar. Tiba-tiba sahaja dia keluarkan kenyataan begitu. Apa sebenarnya yang dia mahukan?

“Saya senyap di media sosial namun kehidupan harian berjalan seperti biasa. Barulah sekarang saya tahu siapa sahabat sebenar,” katanya.

Bagaimanapun rata-rata warganet meminta agar pengarah ini dapat menyelesaikan semua permasalahan dengan cara yang baik serta tidak menimbulkan sebarang isu dengan nama-nama pelakon popular ini yang pernah berlakon bersama-sama dengannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fasha Sandha Kongsi Keadaan Terkini-“Luaran Nampak Okay, Dalaman Masih…”

Pada awal Mac, industri hiburan dikejutkan dengan berita kemalangan pelakon, Fasha Sandha ketika penggambaran telefilem berjudul Anak Tuan arahan Pengarah Along Kamalauddin, sehingga menyebabkan tulang mata kirininya patah selain bebola mata bengkak kerana terhentak di bucu katil yang tajam ketika menjayakan babak bersama pelakon Azhan Rani.

Ketika ditemuai Murai MY, Fasha berkongsi keadaan terkininya bahawa dalaman matanya masih belum sihat sepenuhnya dan harus menjalani Pemeriksaan Imbasan CT (CT Scan) tidak lama lagi untuk melihat jika masih terdapat darah beku pada matanya akibat kemalangan yang berlaku.

“Memandangkan mata saya masih belum pulih sepenuhnya, jadi saya kena pergi buat treatment, dan kena buat CT Scan sekali lagi untuk memastikan mata saya akan sembuh.

Sekarang ni, luaran mata nampak okay, dalaman masih patah dan ada darah beku. Jadi kena pergi buat scan lagi untuk lihat ada lagi tak darah beku.

Dalam pada itu, Fasha turut menitipkan rasa syukur kerana Allah tidak menarik penglihatan beliau sepenuhnya dan menganggap insiden yang berlaku adalah sebagai dugaan kecil buatnya.

“Apapun saya bersyukur sebab bukanlah Allah tarik penglihatan saya terus. Benda tu sikit je. Dugaan kecil pada saya. Saya ambik dengan positif.”-kata Fasha

A post shared by Fasha Sandha (@fashasandha)

Disoal mengenai adakah dia mempunyai rasa ‘overthinking’ apabila kembali ke set penggambaran telefilem Anak Tuan selepas berlaku kecederaan serius pada matanya, Fasha kemudian menjelaskan bahawa dia berada dalam keadaan baik-baik sahaja serta menitipkan rasa syukur apabila pasukan produksi dilihat lebih berhati-hati.

“Tak pun, tapi diorang (pasukan produksi) lebih berhati-hati, akan check semua perkara double triple. Tapi okay je, saya ambik positif je.”-kata Fasha lagi

Fasha Sandha ditemui Murai MY ketika di Majlis Menyambut Ramadan dan Perlantikan Fasha Sandha sebagai Duta jenama tekstil terkemuka, Alfaro, baru-baru ini di Alfaro Mall, Jalan Tuanku Abdul Rahman, Kuala Lumpur.

Kongsi Fasha, dia berasa berbesar hati apabila diberi peluang bekerjasama dengan Alfaro dan berharap penglibatannya mampu membuatkan jenama berkenaan lebih dikenali ramai


Ibu Mentua Puteri Sarah ‘Sindir’ Syamsul Yusof?-“Oh Tahu Sakit?”

Baru-baru ini, pelakon dan pengarah, Syamsul Yusof telah memberikan kenyataan pada media tempatan bahawa dia mengakui ibunya, Datin Patimah Ismail yang masih bersedih dan berang dengan tindakannya yang mengahwini anak pelakon senior, Kazar Saisi iaitu Ira Kazar di Selatan Thailand, pada awal Januari 2023 dengan berwalikan bapa Ira.

Terkini, isteri pertama Syamsul Yusof iaitu Puteri Sarah menerusi Insta Stories, memuatnaik tangkap layar komen ibu mentuanya yang meminta Syamsul untuk melepaskan sahaja Puteri Sarah.

“OOHH TAHU SAKIT? BEGITULAH JUGA RASA SEORANG ISTERI YANG DICURANGI, ALLAH ITU MAHA ADIL, KALAU BEGITU TAK PERLU BERDAMAI, LEPASKAN SAJA!!.”-Komen ibu mentua Puteri Sarah

Jelas Puteri Sarah, dia bersetuju dengan kenyataan ibu mentuanya itu. Malah turut mempersoalkan tindakan suaminya yang masih tidak mahu berpisah.

“Agree with u mama. Tak payah cakap banyak spin sana sini, lepaskan jelah. Simpan lagi buat apa.”-tulis Puteri Sarah

Dalam pada itu, pelakon drama Andai Itu Takdirnya dilihat meminta pihak kementerian agama, Datuk Dr Mohd Naim untuk menyiasat kes Syamsul Yusof dan Ira Kazar berhubung isu mengambil tindakan saman terhadap Jabatan Agama Islam Wilayah Persekutuan (Jawi).

“Mohon pihak Kementerian Agama, Dato Dr Mohd Naim siasat kes Syamsul dan Ira Kaza memandangkan kes masih dalam siasatan.

Jangan biarkan mereka berdua memalukan pihak Jawi dan menjatuhkan maruah Jawi.”-tulis Puteri Sarah

Dipetik dari laporan Harian Metro, Syamsul menyatakan bahawa dia pernah menguhubungi Puteri Sarah untuk berbincang mengenai pergolakan yang berlaku, namun permintaan tersebut telah ditolak oleh isteri pertamanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bukan Nak Solat Sangat Tapi Lebih Kepada Content, Netizen Persoal Dato Vida Pakai Telekung Ala “Kanopi” Solat Terawih

Tahun ini, kemeriahan sambutan bulan Ramadan yang penuh keberkatan mula dirasai apabila seluruh umat Islam di Malaysia memenuhi ruangan saf-saf di masjid bagi menunaikan solat sunat tarawih yang pertama bagi tahun 1444 Hijrah.

Menurut sumber berita, Penyimpan Mohor Besar Raja-Raja, Tan Sri Syed Danial Syed Ahmad mengisytiharkan umat Islam di Malaysia mula menjalani ibadah puasa esok, menurut perintah Yang di-Pertuan Agong Al-Sultan Abdullah Ri’ayatuddin Al-Mustafa Billah Shah setelah diperkenankan oleh Duli-Duli Yang Maha Mulia Raja-Raja.

Pada umumnya, apabila masuk shaaja bulan yang mulia ini, perkara pertama yang difikirkan adalah untuk menambah amal ibadah, mengumpul pahala, ingin mendapat ganjaran yang berganda daripada Allah SWT di bulan Ramadan Al-Mubarak.

Tidak dinafikan, istiqamah dalam setiap amalan kita sukar untuk dilakukan memandangkan iman setiap umat Islam ada turun naiknya.

Baru-baru ini, sekali lagi usahawan Dato Seri Vida menuai kecaman umum apabila dia memperhiaskan diri dengan memakai telekung yang terlalu panjang di hadapan Masjid menerusi video perkongsiannya di laman Instagram milikya.

Rata-rata warganet mengaggap bahawa figura ini hanya ingin mmebuat content namun niat untuk bergurau itu menjadi satu kecaman apabila muat naik dirinya berbusana ala telekung “kanopi” yang mungkin boleh mengganggu jemaah lain yang hadir untuk menunaikan solat sunat tarawih.

Berikutan itu, sebelum ini juga usahawan ini  pernah membuat penampilan sebegini di salah sebuah anugerah dengan memakai busana telekung namun dihiaskan dengan labuci mewah.

Hal yang demikian menyebabkan ramai netizen marah dan menganggap bahawa DSV mempersendakan pakaian yang dipakai untuk menjalani ibadah malah ada juga yang menyifatkan ianya tidak boleh dibuat satu bahan gurau.

Bagaimanapun, kali ini mungkin niatnya untuk benar-benar mendirikan solat sunat berjemaah dengan menghadirkan diri memakai telekung labuh itu sudah disalah erti, apa yang penting di bulan mulai ini elakkan diri daripada menimbulkan fitnah serta mengurangkan amal ibadah seseorang.


[VIDEO] Noor Nabila Pergi Korea Bukan Beli Skincare Tapi Beli…-“Apa Yang Lembik-Lembik Ni?”

Kakak kepada selebriti dan usahawan, Noor Nabila kembali mendapat perhatian dari peminat-peminatnya yang gemar menonton video Nabila terutamanya di tiktok dan youtube. Nabila bersama rakan karibnya Rosix sering memuat naik video-video masakan serta jalan-jalan di youtube dan tiktok mereka.

Telatah mereka berdua disukai ramai tambah-tambah yang gemar menonton video mereka di sebabkan oleh perangai dan mulut mereka yang menjadikan situasi serta keadaan sekeliling meriah.

Terdahulu Rosix pernah pergi ke beberapa tempat bersama Nabila dan membuat video bersama-sama untuk dikongsikan di laman youtube mereka. Antaranya London, Dubai, Manchester dan lain-lain.

Baru-baru ini, Nabila dan Rosix pergi ke negara yang paling banyak mengeluarkan produk kecantikkan serta dunia makanan segar, iaitu Korea Selatan. Mereka sempat pergi ke beberapa tempat untuk merasa makanan di sana kerana kebanyakkan kdrama sering memaparkan keenakkan makanan di sana.

Di tiktok milik Nabila, dia berkongsikan satu video di mana video tersebut dirakam oleh Rosix sambil Nabila mengemas barang-barang yang dibelinya. Namun apa yang menarik perhatian adalah, Rosix menggeledah plastik lain yang dikatakan apabila pegang rasa lembik-lembik dari luar.

“Aku tengok macam sedap je kalau makan ni.”-Kata Nabila

“Ya Allah dia beli sayur untuk bawa balik Kl.”-balas Rosix

Tengah shopping2 di korea, tetiberrrr jumpa ulammmm 😂😂😂 #fyp #korea #fypシ

♬ original sound – Noor Nabila – Noor Nabila

Ternyata yang dibeli oleh Nabila ada sayur untuk dibawa pulang ke Kuala Lumpur. Video ini juga mendapat perhatian dari netizen dan rata-rata komen mereka terhibur mengenai video ini.

“mcm mak saya. pergi mana2 mesti beli buah and sayur yang takda kat Malaysia.”-kata mereka

“sedapp tu, balik cicah budu.”-tambah mereka

“Rosix & Bella kalau gelak bergabung meletop, hahaha.”-tulis mereka

Sama dengan min, kalau pergi mana-mana dan tak ada benda tu dekat negara sendiri min pun beli juga nak bagi orang lain rasa. Korang pun macam ni juga ke?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Lucu! Amy Mastura Masuk Hotel Kene Cuci Tangan & Cuci Muka….-“Macam Permaisuri Pulak..”

Amy Mastura Suhaimi atau lebih dikenali sebagai Amy Mastura, merupakan penyanyi dan pelakon dari Malaysia yang menyinari industri seni tanah air suatu ketika dahulu. Amy pernah membuat persembahan di Asia bagus, di Japan pada tahun 1993 dan pada tahun 1995 Amy memenangi anugerah penyanyi wanita popular.

Kerjaya Amy bermula dalam bidang nyanyian dan kemudian dia meneruskan lagi kerjayanya sebagai anak seni dalam bidang lakonan. Amy banyak membintangi filem-filem melalui watak utama, salah satunya adalah Puteri Impian yang menjadi filem kegilaan ramai ketika itu.

Amy juga sehingga hari ini sering melakonkan watak-watak yang lucu kerana dia mempunyai peminat yang menginginkan Amy bawa watak sedemikian kerana di luar Amy adalah seorang yang lucu dan mudah terhibur.

Baru-baru ini, tular satu video di instagram miliknya yang membuatkan netizen terhibur dengan telatah Amy itu.

Video berkenaan menampakkan Amy bersama rakan-rakannya yang sedang menikmati minum petang dan ingin membasuh tangan lalu air basuh tangan dibawa oleh pelayan dan itu membuatkan Amy merasakan dilayan seperti orang kayangan.

“Jarang pergi hotel basuh tangan, sikit hari lagi masuk hotel kene basuh kaki. haa belum habis? basuh mana pilak , basuh muka?”-kata Amy

“Wah macam permaisuri yaa”-kata kawannya

A post shared by amy mastura (@amymasturalerr)

Gelagat Amy  itu ditertawakan rakan-rakannya kerana mereka terhibur dengan situasi tersebut. Rata-rata netizen juga terhibur dan meninggalkan komen pada video berkenaan.

“Kak Amy ni cute la.. dr dulu xpernah xklakar..teringat pulak sy dengan filem impian.”-kata mereka

“xpernah jadi permaisuri tp pernah jadi puteri.”-tambah mereka

Bagi min, min memang suka Amy Mastura sebab orangnya memang jenis ‘masuk air’ dan mudah menghiburkan orang-orang disekelilingnya,


Aliff Syukri Sedih Dikritik Nyanyi Sumbang Oleh Isteri, Peminat Terhibur!-“Kelakar Lah Datuk..”

Usahawan kosmetik, Datuk Seri Aliff Syukri mencuri perhatian ramai selepas memuatnaik video yang memaparkan dirinya sedang menyanyikan lagu raya, Chak Kucak Kucak Raya yang bakal dirilis tidak lama lagi.

Menerusi video yang dimuatnaik di Instagram,memaparkan isterinya Datin Seri Shahida yang mengkritik nyanyian suaminya itu sebagai sumbang.

“Tak payah la nyanyi-nyanyi. Saya pun dapat tempias tau. Sibuk sangat nak buat lagu raya. Suara dah la sumbang.”-kata Datin Shahida kepada Aliff

Sedih dengan kenyataan isterinya, Aliff dilihat meluahkan rasa sebak ketika menitipkan doa selepas solat agar dirinya tidak lagi mendapat kecaman serta lagunya diminati ramai.

“Kuatkanlah jiwa aku untuk menjadi penyanyi nombor 1. Aku hanya nak hiburkan orang Ya Allah. Kau berikanlah lagu aku, supaya rakyat Malaysia suka dengar suara aku.

Jangan kecam-kecam aku lagi. Jangan hina-hina aku lagi. Aku merayu Ya Allah. Aku hambaMu yang kerdil.-Titip Aliff

A post shared by Aliff syukri kamarzaman (@aliffsyukriterlajaklaris)

Tinjauan Murai MY di ruangan komen mendapati, rata-rata netizen meluahkan rasa terhibur melihat gelagat Aliff dan isterinya, malah ramai yang memuji lakonan Aliff yang dikatakan semakin mantap.

“Terhibur la jugak lawak datuk ni. Asyik lalu lalang story artis-artis dengan mahkamah  syariah..Wartawan pun dah macam takde isu lain je nak up.”

“Serius saya lagi suka datuk berlakon. kelako.”

“Suara sumbang tak payah la datuk nak nangis bagai dekat tikar sejadah. Yang penting datuk happy udah.”

Anda sudah bersedia untuk mendengar lagu raya Chak Kucak Kucak Raya nyanyian Aliff Syukri?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mas Khan Kecewa Dengan Layanan Gerai Burger ‘Viral’?-“Diorang Punyalah Langsi…”

Pelakon, Mas Hidzir Khan bin Mas Fadzillah Khan atau lebih dikenali sebagai Mas Khan meluahkan rasa kecewa terhadap sebuah gerai burger yang sedang tular di Ampang disebabkan servis buruk yang diberikan, malam tadi.

Menerusi Insta Stories, Mas Khan menyatakan bahawa dia datang dari jauh semata-mata mahu mencuba burger viral di Ampang, namun hampa dengan layanan terhadap pelanggan yang disifatkan sebagai ‘langsi’ dan tidak mesra pelanggan.

“Aku betul-betul kecewa dengan cara dia orang layan customer hhmm aku ni datang dari jauh semata-semata nak try burger Hassan ni katanya tengah viral.

Tapi dia orang punyalah langsi cara layan customer langsung tak friendly. Kalau ikutkan hati nak je sound tapi takpalah be humble sabar di bulan ramadhan. The first and last aku sampai sini.

Burger sedap. Dah boleh perbaiki dari segi service layanan sahaja”-kongsi Mas Khan

Menerusi DM (Direct Message) yang dihantar di Instagram Mas Khan, ramai netizen yang mengalami nasib yang sama seperti Mas Khan, malah ada yang menyatakan bahawa pekerja gerai burger di situ sememangnya sering bertukar ganti dan bersikap kasar. Namun majikannya dikatakan sangatlah baik hati.

“Burger legend ni dekat Bandar Baru Ampang area kawasan rumah. Hampir 30 tahun dah niaga. Tu semua staff dia, bertukar ganti jugak. Memang staff dia tu macam kasar & kerek. Tapi boss dia sangat lah baik Abg Hassan.”

“Yes betul bro. Saya pun kena palau dengan brader gemuk tukang potong roti dengan tukang masak . First & last saya datang situ.”

Anda pernah mengalami situasi yang sama seperti Mas Khan?


Yusuf Iskandar Excited Nak Puasa..-“Netizen Teringat dia Punya Penat Puasa Tahun Lepas”

Nama Yusuf Iskandar merupakan salah satu nama besar di dalam kalangan anak-anak artis di Malaysia. Anak sulung kepada pelakon Hairul Azreen dan Hanis Zalikha itu mendapat perhatian orang ramai sejak dia dilahirkan sehingga kini.

Selepas Yusuf di lahirkan, Hairul dan Hanis memutuskan untuk membuat akaun sosial media terutamanya di instagram. Akaun instagram tersebut mendapat perhatian hingga sekarang, ia mencecah 2.6 juta pengikut.

Bermulanya dengan akaun instagram tersebut, Yusuf mendapat perhatian untuk membuat Paid Review dari kecil. Dengan akaun instagram tersebut jugalah, Hairul dan Hanis menyimpan kenangan gambar-gambar Yusuf dari kecil hingga sekarang. Selain untuk menyimpan gambar kenangan, akaun tersebut juga adalah untuk memberitahu kepada pengikut mengenai aktiviti sehari-harian Yusuf.

Baru-baru ini, Hanis Zalikha berkongsikan satu video di tiktok miliknya. Di dalam video tersebut mendapati Yusuf sedang Berkomunikasi dengan bapanya iaitu Hairul mengenai puasa.

“Puasa? tahun lepas berapa hari kamu puasa?”-tanya hairul

Hanis meluahkan rasa terharu kerana anak sulung nya itu tidak sabar untuk berpuasa penuh pada tahun ini. Tahun lepas adalah tahun yang mencabar buat yusuf apabila mula puasa dan keadaan itu mencuit hati netizen. Rata-rata ada netizen yang masih mengingati apabila Yusuf penat berpuasa.

“kamu boleh buat yusuf untuk tahun ini.”-kata mereka

“ingat tahun lepas dia punya penat tu hahaha.”-tambah mereka

“EEEE big boy oredilah! okay kami perlukan video hari pertama Yusuf puasa seperti tahun lepas.”-tulis mereka.

Apa-apa pun, Yusuf masih lagi dalam fasa belajar untuk berpuasa serta dia masih kecil dan ini adalah peluang untuk melatihnya. Semoga satu hari yusuf dapat berpuasa penuh.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nora Danish Kongsi Gambar Bertudung Pada Bulan Ramadan- “Komen Netizen Boleh Tahan Pedas…”

Baru-baru ini, pelakon cantik rupawan, Nora Danish telah memuat naik beberapa keping gambar dan video di instagram miliknya. Perkara tersebut mendapat perhatian dari netizen ada yang komen baik dan ada juga yang komen pedas.

Menerusi perkongsian Nora di instagramnya, dia berkongsikan gambar dirinya yang memakai tudung serta bertutup dengan sempurna bersama suami dan anak pergi menghadiri ke suatu majlis. Gambar berkenaan mengundang pelbagai reaksi dari peminatnya.

“Pagi yang sangat bermakna, buat kami sekeluarga. Bismillah.”-kata Nora

A post shared by NaOra Daishi (@noradanish)

Gambar berkenaan raih perhatian dari netizen dan kebanyakkannya mendoakan supaya nora kekal istiqamah dalam bertutup aurat dengan sempurna bukan dalam bulan ramadan sahaja tetapi pada setiap masa.

“Nora please please stay selamanya berhijab, Alhamdulillah cantik sangat sangat sangat.”-kata mereka

“Semoga istiqamah berhijab…Allah, Cantikkk sangat.”-tambah mereka

“Semoga Nora kan terus kekal berhijab, cantik sangat.”-tulis mereka

Namun ada juga segelintir netizen yang meninggalkan komen yang pedas pada gambar Nora itu.

“Pagi ni pakaia tutup semua. lepasni tayang sana tayang sini phuii.”-kata mereka

“Dah start drama bulan puasa, dah raya tudung hilang”-tambah mereka

“Oranfg kaya kalau bab majlis ada tema-tema memang handal bab pakaian.”-ujar mereka

“Semuanya indah bila masuk sahaja ramadan.”-tulis mereka

Apa-apa pun, marilah kita doakan yang terbaik buat Nora dan keluarganya dan samma-sama kita perbaiki diri kita.


Syamsul Yusof Dicop “The Real Munafik”- Warganet Berang Ramai Mangsa Teraniaya Dengan Perlakuannya

“Bila membelakangkan mak ayah…aniaya isteri dan anak-anak…Allah tunjukkan satu persatu…” – kata netizen

Umum mengetahui bahawa dari segi praktikalnya, kriteria utama sifat atau perbuatan zalim ini adalah dengan memberikan kesusahan atau kemudaratan kepada orang lain.

Perbuatan zalim yang dilakukan mungkin dalam bentuk mengambil manfaat dari orang lain dengan cara yang salah ataupun melakukan sesuatu terhadap orang lain yang menimbulkan rasa sakit kerana perlakuan tersebut memberi keseronokan atau kepuasan kepada yang melakukannya.

Pemerasan, pemaksaan dan penipuan demi keuntungan peribadi juga termasuk dalam perbuatan yang zalim.

Namun, ketahuilah tiga perkara yang perlu kita bimbang berlaku ke atas diri apabila terkena doa orang yang kita aniaya, fitnah dan zaliminya. Ini kerana doa mereka tiada hijab dan akan terus diperkenankan oleh Allah SWT.

Berbahas soal itu, baru-baru ini, kecoh di media sosial apabila pelakon popular, Dato Aaron Aziz tampil menceritakan perkara sebenar yang menyebabkan namanya digugurkan daripada filem The Original Gangster arahan pengarah Syamsul Yusof, aktor Aaron Aziz bersumpah bersaksikan al-Quran bahawa dia tidak berbohong dan telah dianiaya.

Aaron atau nama sebenarnya, Aaron Mustapha Aziz berkata, bermacam-macam usaha dilakukannya demi komitmen watak dalam filem terbabit namun dibuang mentah-mentah selepas pelbagai insiatif dilakukannya termasuk menyuntik ubat kurus (steroid).

Tambahnya lagi, dia dianiaya Syamsul sehingga namanya digugurkan pada saat akhir selepas bermacam pengorbanan dilakukan untuk filem tersebut.

“Aku ajak kau jumpa, kau tak nak. Bila kau nak (dirinya berlakon dalam filem), kau datang rumah aku dengan cara baik, bila tak nak kau buang aku macam sampah.

“Aku ajak kau jumpa supaya kau boleh tengok badan aku dah kurus atau tidak. Aku nak kena tunjuk kau semua dan bahkan, sanggup cakap dengan produser terima watak lebih kecil, itupun kau tak nak juga.

“Orang lain yang nak sangat dengar cerita yang betul-betul, inilah yang berlaku. Lilahitaalah. Depan al-Quran aku cakap, this is what happened (inilah yang berlaku).

Dedah Aaron dalam video terbabit, tiga kali Syamsul datang ke rumahnya menawarkan watak dalam filem terbaharunya dan pada waktu itu, memang pengarah itu sudah tahu masalah kesihatan dihadapinya.

Menjengah ke ruangan komen, rata-rata warganet meluahkan rasa simpati serta turut tidak berpuas hati atas tindakan yang dilakukan pengarah berkenaan sehingga ada yang menyifatkannya sebagai munafik.

Bagaimanapun usah membuat sebarang tohmahan mahupun dan kejian, orang ramai diminta mendoakan yang terbaik agar segala permaslahan yang dialami oleh selebriti-selebriti berkenaan dalam diselesaikan dengan cara baik.

Sempena bulan mulia ini, betapa bersihnya hati nurani andainya setiap Muslimin berusaha menghidupkan budaya bermaaf-maafan serta fokus kepada amal ibadah supaya hidup lebih tenang dan diredhai olehNYA.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Mahu Bawa Anak-Anak Berjumpa Ira Kazar, Syamsul Yusof Akui Belum Sampai Hati Bawa Jumpa Mak Tiri

Isu Hadhanah atau hak jagaan anak sering timbul apabila berlakunya permasalahan rumah tangga atau perceraian di antara pasangan suami dan isteri.

Perebutan hak jagaan anak sama ada di antara ibu dan bapa kandung atau pihak ketiga seperti ahli keluarga yang lain adalah sukar untuk diselesaikan dan sering memberi kesan bukan sahaja kepada pasangan tersebut, malah turut memberi kesan kepada anak tersebut sama ada secara fizikal atau mental.

Selepas berlakunya perceraian, persoalan yang sering timbul adalah siapakah yang akan mendapat hak jagaan anak, apakah hak bagi pihak yang tidak mendapat hak jagaan, berapa lama tempoh penjagaan dan sebagainya.

Hal yang demikian dikatakan semakin rumit apabila, si bapa telah berkahwin dengan isteri baharu, namun si anak pulak merasakan ianya merupakan satu malapetaka bagi mereka kerana mempunyai emak tiri.

Umum mengetahui bahawa stigma ibu tiri ini negatif disebabkan naratif filem mahupun kisah dongeng terdahulu, namun tidak semua ibu tiri harus dianngap jahat.

Ini kerana meskipun tiada pertalian darah, ada juga status ibu tiri sanggup melayan anak-anak tirinya eperti zuriat sendiri malah ikhlas mendidik dan membesarkan mereka .

Bagaimanapun sudah menjadi lumrah, seorang anak sudah pasti tidak mudah untuk menerima atau menyukai kehadiran seorang ibu tiri dalam kehidupan walaupun mereka tidak melakukan apa-apa kesalahan. Menurut kajian terbaharu, konflik ini mungkin berlaku disebabkan oleh beberapa sebab yang tertentu.

Berbahasa soal itu, pengarah filem sensasi, Syamsul Yusof, 39, ketika disoal mengenai hubungan dua orang anaknya dengan isteri keduanya, Ira Kazar, pelakon berkenaan memaklumkan bahawa dia belum lagi membawa dua anaknya, Syaikhul Islam, 6, dan Summayah, 4, bertemu dengan ibu tiri mereka, kerana dia mahu menjaga sensitiviti isteri pertamanya, Puteri Sarah Liyana dan keluarga.

Menurut sumber berita, Syamsul berpendapat dalam keadaan sekarang yang mana dia dan isteri-isteri masih bergelut dengan masalah rumah tangga, ia bukan waktu yang tepat dan bagus untuk berbuat demikian.

“Buat masa ini, anak-anak saya belum pernah lagi dibawa berjumpa dengan Ira. Dalam keadaan sekarang ini, saya sedar kena jaga sensitiviti juga. Saya harus betulkan apa yang berkecamuk dengan Sarah dulu.

“Macam tak manislahkan, saya nak buat begitu (bawa anak jumpa Ira) bila isteri pertama, Sarah masih begini. Setakat ini, belum lagilah,” katanya.

Syamsul berkata, dia juga tidak ada masalah untuk berterus-terang dengan anak-anaknya sudah berkahwin dua. Pengarah filem Munafik ini berkata, tiada apa yang perlu atau hendak dirahsiakan daripada pengetahuan anak.

“Saya cakap sajalah pada mereka, inilah isteri nombor dua ayah. Nak cakap apa lagi, dah memang betul pun. Saya juga tak galakkan untuk menipu anak. Cakap sajalah benda yang betul.

“Ayah memang dah ada isteri lagi seorang. Tapi, setakat ini apabila berjumpa dengan anak-anak, tidak pula mereka bertanya tentang perkara itu (dah berkahwin dua),” katanya mengaku tidak kisah jika Syaikul mengetahui mengenai dia berkahwin dua daripada ibu bapanya.

Syamsul berkata, dia juga tidak kisah jika bapanya, Datuk Yusof Haslam sudah memberitahu anak-anaknya mengenai kisah sebenar dia sudah berkahwin dua itu. Katanya, dia okey saja sebab itu perkara yang benar.

Bukan mudah untuk menyatukan sesuatu hubungan yang mungkin sedikit goyah waktu ini, namun jika kena pada niat dan caranya semuanya akan kembali bertaut seperti sediakala.

Sebagai rekod, Syamsul berkahwin dengan Puteri Sarah pada 8 Mac 2014 dan dikurniakan dua cahaya mata.

Namun pada 6 Januari lalu, Syamsul bernikah lagi satu dengan Ira di Thailand dan didaftarkan di Malaysia pada 20 Januari lalu.

Sebelum itu, kemelut rumah tangga Syamsul dan Puteri Sarah mula menjadi perhatian ramai sejak pertengahan tahun lalu apabila Puteri Sarah mendedahkan kehadiran ‘orang ketiga’ iaitu Ira sehingga perlu mengambil tindakan undang-undang.

Apa-apa pun Murai MY berharap keluarga ini dapat disatukan semula serta kembali bahagia!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Edisi Ramadan: Top 8 Bazar Ramadan KL & Selangor Yang Wajib Pergi & Banyak Pilihan Makanan!

Selain berlumba-lumba mengerjakan ibadan dalam bulan Ramadan, ada segelintir daripada kita yang tak sabar dan teruja menanti pembukaan bazar. Mana taknya, pada bulan Ramadan inilah bazar dipenuhi dengan pelbagai jenis makanan untuk dimakan ketika berbuka mahu pun moreh.

Daripada kuih muih, lauk pauk dan pelbagai jenis air, ramai yang lebih memilih untuk kunjungi bazar berdekatakan dengan rumah. Dan ada juga yang suka hunting bazar Ramadan, kalau boleh setiap satu bazar mahu dikunjunginya.

Dalam entri kali ini, Miss Murai nak kongsikan lokasi top bazar Ramadan yang patut kamu kunjungi pada Ramadan tahun ini.

Sebut sahaja TTDI, ramai  yang tahu bazar Ramadan di sini menjadi tumpuan masyarakat. Bila ke bazar ini, kamu boleh melihat pelbagai juadan berbuka yang sedap. Antaranya nasi tomato, nasi lemak, nasi hujan panas, nasi padang, pulut udang, kambing  bakar, ayam golek dan percik hingga ke variasi kuih muih. Psst… Harganya sangat berpatutan tau!

Berhadapan dengan outlet McDonald Bukit Bintang, bazar ini tidaklah terlalu besar tetapi ia menjual pelbagai jenis  makanan yang jadi pilihan ramai seperti roti John, nasi kerabu original Kelate,  nasi briyani, nasi lemak hingga ke kuih muih.

Kalau nak ke sini guna pengangkutan awam, kamu boleh naik MRT atau Monorail Bukit Bintang.

Berhampiran dengan Menara Berkembar Petronas, KLCC, bazar ini adalah antara bazar yang ‘wajib’ dikunjungi. Juadah yang popular dekat sini adalah bubur lambuk yang dimasak dengan cara tradisional.

Bertempat di parkir kereta, bazar Taman Melawati adalah salah satu bazar terbesar di Lembah Klang. Kalau ke sini, agaknya perlu 2-3 hari untuk berjalan dan melihat juadah apa yang dijual kerana terlalu banyak gerai dibuka sepanjang jalan.

Teringin nak makan makanan ala-ala masakan mak di rumah? Kunjungi bazar USJ 4, kerana setiap peniaga di sini menawarkan pilihan lauk pauk yang pasti buatkan kamu teringat masakan di rumah. Kalau tanya apa yang selalu orang beli adalah ikan bakar air asam dan juga nasi kerabu.

Antara yang popular, bazar Seksyen 13 menjual pelbagai jenis makanan. Daripada tepung pelita, kuih akok kedut, nasi ayam berempah, kambing bakar, ayam golek, pasta, laksa Penang hingga ke bihun sup Utara, semuanya dijual di sini.

Kalau mencari makanan Pantai Timur seperti di Kelantan, Terengganu atau Pahang, bolehlah kamu kunjungi bazar ini. Pelbagai jenis juadah makanan dijual, daripada satar ikan, roti tempayan, kuih tepung pelita, akok, nasi kerabu, nasi dagang, gulai patin tempoyak, laksam lemak hingga ke laksa siam.

Kalau di kawasan Bangi pula, Miss Murai cadangkan kamu kunjungi bazar yang terletak di Seksyen 7 kerana di sini ada bermacam-macam jenis makanan dan minuman. Antara yang paling laris sekali adalah nasi kerabu, ayam golek dan popia basah.

Petang nanti jangan lupa kunjungi salah satu bazar di atas okay? Selamat berbuka puasa ❤


Edisi Ramadan: Port Steamboat Sedap & Murah Sekitar Lembah Klang

“Rasa macam nak makan steamboat lah untuk berbuka nanti”

Kalau kamu tiada idea nak berbuka apa nanti memandangkan kamu seorang yang berselera besar atau boleh makan dengan banyak selepas berbuka; Miss Murai cadangkan untuk kamu pilih menu steamboat sebagai juadah berbuka nanti!

Untuk edisi Ramadan kali ini, Miss Murai senaraikan beberapa port steamboat yang best; sedap dan paling penting murah di sekitar Lembah Klang.

Psst… Sambil scroll baca, jangan pula kamu kecur liur membayangkan aroma daging dan ayam digrill; berserta pilihan makanan laut dan lauk pauk lain.

A post shared by ✨Asap Steamboat & Grill™✨ (@asapsteamboatgrill)

Antara yang popular di Puchong, restoran steamboat ini menawarkan tiga pilihan sup daripada kari, sup ayam dan tomyam. Bukan itu saja, restoran ini turut sediakan pelbagai pilihan makanan laut dan menu yang cepat habis adalah daging kambing. Bagi pelanggan yang datang dengan kereta, ruang parkir yang luas disediakan.

A post shared by Makan Ape Harini? (@makanapeharini)

Dengan tempat yang selesa dan luas, nikmati steamboat kamu dengan kawan-kawan atau bersama keluarga. Jangan risau di sini ada banyak stesen yang menawarkan pilihan lauk-pauk untuk dipanggang, makanan bergoreng, air, pencuci mulut hingga ke makanan laut.

Berharga RM45, kamu boleh nikmati steamboat dengan sepuas hati menerusi pelbagai pilihan seperti makanan laut, daging, bebola, sos pencicah, air balang, nasi goreng, mi kari hingga ke bubur. Memang puas hatilah!

A post shared by HOT POT KING STEAMBOAT & BBQ🔥 (@hotpotking_hq)

Terletak di Jalan Kuching, Kuala Lumpur, restoran Hot Pot King ini menawarkan pelbagai pilihan lauk pauk untuk digrill atau direbus. Bukan itu saja, sempena Ramadan, restoran steamboat ini menawarkan juadah istimewanya iaitu cendol.

A post shared by Steamboat & Grill Shah Alam (@monsterplanetshahalam)

Harga steamboat di sini boleh dikatakan antara murah dan sangat berpatutan memandangkan ia menyediakan pelbagai lauk pauk daripada daging, ayam, kambing, sotong, udang dan banyak lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hujan,Bunkface, Insomniacks & Masdo Akan Bersatu Di Konsert Jiwa Kacau, Harga Tiket Bermula RM75!

Tidak ada yang lebih kacau bilau apabila mendengar empat kugiran dengan pengaruh mereka masing-masing akan bermain di atas satu panggung!
Empat kugiran itu, Hujan, Bunkface, Insomniacks & Masdo akan bersatu ‘memecahkan panggung’, mendidihkan adrenalin sekali gus membuat jiwa-jiwa kalian kacau pada sebuah konsert yang dibawakan khas oleh MND Sport & Event Sdn Bhd.
Maka MND Sport & Event Sdn Bhd buat julung kalinya dengan berbesar hati menganjurkan Konsert Jiwa Kacau yang dijadualkan berlangsung pada 17 Jun 2023 di Stadium Malawati, Shah Alam Selangor.

Menurut Harith Daniel dari MND Sport & Event Sdn Bhd, beliau menyifatkan Hujan, Bunkface, Insomniacks & Masdo sebagai kugiran yang tidak pernah dan akan ditelan zaman lewat karya-karya yang dihasilkan, Harith juga percaya Konsert Jiwa Kacau akan membuat peminat mereka ‘gila’.

“Tidak boleh dinafikan, Hujan dan Bunkface adalah dua kugiran anak-anak indie yang memecah tembok komersial dengan kualiti mereka sehingga menjadi legenda dalam scene Indie di Malaysia.

Insomniacks dan Masdo pula merupakan salah satu kugiran pop dan rock yang meraih pengaruh paling pantas dalam kalangan generasi muda lewat keunikan genre yang dimainkan.

Jadi apabila keempat-empat kugiran yang penuh dengan hit dan jalan cerita tersendiri ini bergabung, pihak kami percaya peminat akan ‘naik gila.”-kata Harith

Sementara itu Bunkface menyifatkan Konsert Jiwa Kacau sebagai sebuah lamaran ‘gila’ yang datang tepat waktu dan tidak patut dilepaskan.
Pemilik hit-hit seperti Malam Ini Kita Punya, Situasi, Dunia Baru dan Masih Di Sini itu sangat teruja untuk melihat projek empat kugiran tersebut menjadi realisasi pada 17 Jun nanti.

“Beritahu kami siapa yang sanggup lepaskan peluang ‘berperang’ dan berpesta dengan Hujan, Insomniacks dan Masdo? Mereka semua ‘gila’!”-kata Bunkface

Bagi Insomniacks yang membuat peminat ‘kacau’ lewat lagu mereka seperti Kepala Batu, Langgar dan Pulang, berkongsi panggung dengan tiga legenda muzik tempatan adalah mimpi yang menjadi realiti.

“Sebagai pemuzik paling junior dalam kelompok konsert ini, Insomniacks berasa sangat kecil tetapi berbesar hati kerana dipilih melengkapkan formasi panggung bersama Hujan, Bunkface dan Masdo yang terlebih dahulu merintis jalan untuk pemuzik seperti kami hidup dalam industri,” kata Insomniacks.

Tiket Konsert Jiwa Kacau bermula dengan CAT 3 (RM 75), CAT 2 & General (RM 165), CAT 1 (RM 235), VIP (RM 255) dan Meet & Greet Pass (RM 488) mula dijual pada 24 Mac 2023 melalui www.myticket.asia.

Untuk itu buat semua peminat, ini adalah sebuah pesta yang tidak wajib dilepaskan kerana kalian akan menyesal seumur hidup! Bila lagi mahu melihat Hujan, Bunkface, Insomniacks & Masdo satu pentas. Hanya ada pada Konsert Jiwa Kacau. Jumpa anda semua di sana!